Beograd dobio duplu slobodnu zonu › Made-in-Germany.rs\nBeograd dobio duplu slobodnu zonu\nJuče je zvanično osnovana Slobodna zona Grada Beograda, koja će na dve lokacije, ukupne povšine od oko 98 hektara, budućim investitorima pružiti brojne pogodnosti u poslovanju. Slobodnom zonom Beograda upravljaće novoosnovano privredno društvo sa ograničenom odgovornošću.\nGradonačelnik Siniša Mali je istakao da se osnivanjem slobodne zone stvara bolja investiciona klima i da se investitorima nude povoljniji i konkretniji uslovi za rad. On je podsetio na dolazak kineske kompanije „Meita“, sa kojom je dan ranije potpisan ugovor, a koja će na prostoru nekadašnje fabrike „Prva iskra“ u Bariču investirati 60 miliona eura u izgradnju fabrike, u kojoj će biti posla za 1.400 radnika.\nDruštvo za upravljanje Slobodnom zonom obavljaće sve poslove kojima se obezbeđuju prostorni, energetski, tehnički i drugi uslovi za obavljanje delatnosti u Slobodnoj zoni, kao i spoljnotrgovinsku delatnost, ukoliko za to ispunjava zakonski predviđene uslove. Osnivač društva je Grad Beograd, a ukupan upisani novčani deo osnovnog kapitala Društva iznosi 1.000 dinara. Za predsedncu Skupštine društva imenovana je diplomirana ekonomistkinja Mirjana Bogdanović, a članovi su ekonomisti Jovan Ivačković i Branislav Baćović, prenosi agencija „Tanjug“.\nPodručje Slobodne zone Beorgada prostiraće se na dve zasebne lokacije: Zona 1 područje „Barič“ u Obrenovcu i Zona 2 područje „Reva“ u opštini Palilula. Ukupna površina Slobodne zone je nešto veća od 97 hektara, od čega je u Bariču oko 41 hektar, a u Revi oko 56. Barička slobodna zona prostiraće se od Železničke ulice u industrijskoj zoni „Barič“, koja je paralelna sa putem Beograd Obrenovac, pa do reke Save, dok će se zona u Revi nalaziti između Pančevačkog puta, Dunava i novoplanirane luke.\nPogodnosti formiranja beogradske Slobodne zone su višestruke, ne samo za jedinicu lokalne samouprave zbog privlačenja direktnih investicija, već i za investitore, odnosno korisnike koji na toj teritoriji mogu obavljati proizvodne i uslužne delatnosti uz određene fiskalne pogodnosti kao što je oslobađanje od plaćanja PDV-a na unos dobara u slobodnu zonu, pružanje prevoznih i drugih usluga u vezi sa unosom dobara, oslobađnje od plaćanja PDV-a na promet dobara i usluga u slobodnoj zoni i između korisnika dve slobodne zone, ili oslobađanje od pojedinih poreskih opterećenja za direktne strane investicije, a u pitanju su i brojne carinske pogodnosti.\nUvoz u slobodnu zonu i izvoz iz nje su potpuno slobodni, odnosno ne primenjuju se kvote, uvozne ili izvozne dozvole ili druga ograničenja spoljnotrgovinskog prometa. Roba se iz slobodne zone može privremeno izneti na ostali deo domaće teritorije ili uneti u slobodnu zonu sa ostalog dela domaće teritorije radi oplemenjivanja (prerade, dorade, obrade, ugradnje, opravke, kontrole kvaliteta, marketinške prezentacije…), što pruža velike mogućnosti povezivanja sa domaćom privredom.\nSrbija dobila 15. slobodnu zonu poslovanja\nNegotin gradi bescarinsku zonu\nVranje dobija i treću privrednu zonu\nOd MiG na 31/07/2015 / AKTUELNO / Ostavite komentar\nSezonski porast nezaposlenosti u Nemačkoj\nU Guči počeo 55. Sabor trubača


NOVI SAD – Godinu dana nakon što ga je Ustavni sud zabranio, pokret „Obraz“ funkcioniše kao da se ništa nije desilo, a policija ih ne hapsi! Ustavni sud Srbije zabranio je 12. juna 2012. godine delovanje klerofašističarske organizacije Otačastveni pokret „Obraz“ zbog kršenja ljudskih i manjinskih prava i izazivanja nacionalne i verske mržnje. USS je tada u obrazloženju odluke saopštio da će „Obraz“ biti izbrisan iz registra jer je sud zaključio da zabrana rada tog udruženja predstavlja srazmeran odgovor društva radi zaštite osnovnih sloboda i prava građana.\nPresudile nasilne akcije\nPodsetimo, ključni argumenti za zabranu bile su brojne nasilne akcije „Obraza“, među kojima i napadi na pripadnike LGBT populacije i policiju na Paradi ponosa u Beogradu 2010. Krvavi bilans nereda bio je 140 povređenih, uglavnom policajaca. Zbog brutalnog nasilja „Obraza“, Parada ponosa sledeće godine nije održana, a vođa te organizacije Mladen Obradović prvostepeno je osuđen na dve godine zatvora, dok su dvojica njegovih saradnika kažnjena sa po godinu dana. Iako su u Ustavnom sudu Srbije rekli da je odluka o zabrani „Obraza“ izvršna, konačna i opšte obavezujuća, tako da ta organizacija više neće moći da deluje, njeni aktivisti su u proteklih godinu dana bez ikakvih problema učestvovali na više javnih skupova i protesta, dok je njihov vođa Mladen Obradović davao izjave medijima, između ostalog i povodom hapšenja svog prijatelja, neonaciste iz Ruskog obraza Ilje Gorjačova.\nVetar u leđa ekstremistima\nDirektor Komiteta pravnika za ljudska prava (Yucom) Milan Antonijević za Slobodnu Vojvodinu kaže da su za sprovođenje odluke USS odgovorni nadležni državni organi, te da njihovo nesporovođenje vodi urušavanju prava i obesmišljavanju odluka USS.\n– Ako država nema mogućnost da sprovede odluke Ustavnog suda, onda taj Ustavni sud ne bi trebalo ni da funkcioniše. Država mora da ima mehanizme za tako nešto. Ako vi ne sprovodite ni odluke najviših državnih organa, ako ne sprovodite odluke najviših sudskih organa, Ustavnog suda i drugih sudova, to je onda urušavanje vladavine prava u Srbiji – navodi on. Kada je u pitanju „Obraz“, on ne misli da treba odmah ići na represivne mere poput hapšenja, ali da mora postojati mehanizam koji bi sprečio da se njihove zastave, obeležja i aktivisti pojavljuju u javnosti.\n– Oni su pokazali svoje vrednosti zalažući se za govor mržnje i diskriminaciju i sve ono što su radili u svom delovanju i što su njihovi ciljevi. To su vrednosti koje su nespojive sa XXI vekom i treba da se i društvo prema njima odnosi na takav način – istakao je Antonijević. On je upozorio i na to da je odluka USS iz novembra prošle godine da ne zabrani organizacije „1389“ i SNP „Naši“ tim organizacijama dala dodatna krila da pokrenu aktivnu kampanju za proganjanja onih koji se zalažu za ljudska prava.\n– To je sve doprinelo tome da se situacija radikalizuje, da Ustavni sud potpuno pogrešno pošalje poruku da su neka ponašanja dozvoljena – kazao je Antonijević.\nObraz nakon zabrane\n4. decembar 2012 – Među studentima koji su u Beogradu protestovali zbog oslobađanja Haradinaja, Gotovine i Markača pored ministra pravde Nikole Selakovića bili i članovi „Obraza“.\n10. decembar 2012 – Pripadnici pokreta „Naši“, „Dveri“, „Obraz“, Pokret za Srbiju, Srpska narodna odbrana, Pokret „1389“ i Srpski sabor zavetnici protestovali u Beogradu zbog izgradnje i početka primene sporazuma o integrisanom upravljanju prelazima na Jarinju i Merdaru.\n12. april 2013 – Na mitingu „Stop razbijanju Srbije“ učestvovali su i članovi „Obraza“, predvodio ih je Mladen Obradović, a članovi su nosili majice „Obraza“ i transparent „Odbranimo Srbiju“.\n22. april 2013 – Pristalice „Obraza“ prisustvovale mitinzima Srpske radikalne stranke i DSS protiv briselskog sporazuma s Prištinom.\n15. maj 2013 – Mladen Obradović dao izjavu Radiju Slobodna Evropa povodom hapšenja njegovog prijatelja, ruskog neonaciste Ilje Gorjačeva.\nPretnja Ustavnom sudu\nPola godine nakon zabrane „Obraza“, decembra 2012. na adresu Ustavnog suda stigao je preteći dopis zbog zabrane Otačastvenog fronta „Obraz“. Pismo je potpisano – „Preki sud, Crna ruka – Apis“. U pretećem dopisu je, pored ostalog, navedeno da se, „na osnovu zaključaka i deklaracije svetskog svesrpskog saveza u odbrani srpskih nacionalnih interesa, osuđuje na smrt 11 sudija Ustavnog suda zbog zabrane organizacije Otačastveni front ’Obraz'…“\nKod koga bi Gorjačov da ostane?\nOsnivač Ruskog obraza, bratske organizacije zabranjenog Otačastvenog pokreta „Obraz“, Ilja Gorjačov uhapšen je 8. maja u Beogradu po poternici koja je za njim raspisana zbog sumnje da ima veze sa 11 ubistava. Kako je prenela „Politika“ 3. juna, on je pred istražnim organima tvrdio da je žrtva političkih prilika u svojoj zemlji i da je njegovo hapšenje rezultat sukoba predstavnika ruske države i tužilaca i tražio da ostane u Srbiji! Antifašistički aktivista Zoran Petakov upozorio je za naš list da treba ispitati veze Gorjačeva s ekstremističkim organizacijama u Srbiji.


Bezbedno zbrinjavanje ambalažnog otpada od sredstava za zaštitu bilja – Titelski breg\nUZP „Titelski breg“ Titel u saradnji sa Odeljenjem za privredu, lokalno ekonomski razvoj i stambeno komunalne poslove, Odeljenjem za inspekcijske poslove Opštinske uprave i Udruženjem proizvođača sredstava za zaštitu bilja u Srbiji SECPA organizuje sakupljanje ambalažnog otpada od sredstava za zaštitu bilja.\nCilj akcije je podizanje svesti poljoprivrednika o značaju adekvatnog zbrinjavanja ambalaže od sredstava za zaštitu bilja (opasnog otpada) koja ne bi trebala da završi u seoskim atarima i divljim deponijama.\nZa poljoprivredne proizvođače koji imaju manje količine ambalažnog otpada UZP „Titelski breg“ Titel je, u okviru svojih aktivnosti zaštite Specijanog rezevata prirode “Titelski breg”, postavila žičane kontejnere na prometna mesta ulaza u Rezervat. Kontejneri su postavljeni na vidnim mestima uz lokalne i atarske puteve na sledećim lokacijama:\nVeliki surduk – Vilovo\nSurduk Stražilovo – Vilovo\nBusija – Titel\nVikend naselje Vinogradi – Titel\nSurduk Topola – Lok\nSurduk između Graca i Topole – Lok\nVozarevića surduk – Mošorin\nVeliki surduk – Mošorin\nZmijin surduk – Mošorin\nSurduk kod Simićevih ribnjaka – Mošorin\nZa poljoprivredne proizvođače koji imaju veće količine ambalažnog otpada biće određen datum i mesto za organizovano preuzimanje ambalaže. O tačnom mestu i datumu preuzimanja otpada informacije mogu dobiti pozivom na broj: 0648224242 Ivana Milinov.\nSvaki poljoprivredni proizvođač kome je potrebno, dobiće potvrdu o predatom ambalažnom otpadu (količina predate ambalaže) koja je jedna od uslova pri apliciranju za sredstva IPARD programa.\nUčinimo zajedno da slike ambalaže od sredstava za zaštitu bilja u kanalima, atarima i pored puteva budu prošlost.


Foto: N.N. | Potraga za naftom u FBiH uzaludan posao?\nDejan Tovilović 27.09.2019 19:00\nSARAJEVO - Vlada Federacije BiH objaviće u oktobru međunarodni javni poziv za dodjelu koncesije za istraživanje i eksploataciju nafte i plina u Federaciji BiH.\nMeđutim, prema ocjeni pojedinih stručnjaka, to bi mogao biti uzaludan posao.\nNaime, Sejfudin Vrabac, profesor na Rudarsko-geološko-građevinskom fakultetu u Tuzli, kaže za "Nezavisne" kako je svu dokumentaciju u vezi sa istraživanjem nafte u Federaciji ranije istraživala poznata kompanija "Shell", lider u svijetu za istaživanje i eksploataciju nafte, i na kraju odustala od daljih aktivnosti.\n"To je najbolji znak da su male šanse da se nađu neka ležišta koja bi bila u dovoljnoj mjeri dobra da bi se mogla vršiti eksploatacija", kaže Vrabac.\nPrema njegovim riječima, geološka građa Bosne i Hercegovine je veoma složena, a istorija je bila takva da je bilo dosta prekida u sedimentaciji, gdje je ono što je stvarano milionima godina erodirano.\n"Ne treba gajiti iluzije i očekivati spektakularne rezultate, ali treba istraživati, jer je na ovom prostoru bilo vrlo malo bušotina, oko 50. Primjera radi, na području Srbije i Hrvatske je do sada bilo preko 1.000 bušotina u potencijalnom prostoru", zaključio je Vrabac.\nInače, iz Vlade Federacije BiH u petak je saopšteno kako je tenderska dokumentacija za objavljivanje javnog poziva za dodjelu koncesije završena u roku, a postupak javnog nadmetanja za dodjelu ove koncesije će biti sproveden za četiri bloka na prostorima Panonskog bazena i Dinarida.\nBlokovi su ukupne površine 4.951 kvadratni kilometar, od kojih dva obuhvataju prostor Posavskog kantona, tačnije područje Odžaka, Orašja i Domaljevca, dok treći blok obuhvata sjeverni dio Tuzlanskog kantona.\nPosljednji blok za istraživanje obuhvata prostor Hercegovačko-neretvanskog i Zapadnohercegovačkog kantona.\nIz nadležnog ministarstva podsjećaju da su aktivnosti na realizaciji projekta istraživanja nafte i plina započete odlukom Vlade FBiH 2011. godine, kada je ovaj projekt proglašen od posebnog interesa za Federaciju BiH, a nakon čega je resorno ministarstvo pripremilo osnovne zakonske uslove za nastavak istraživanja.\nFederalna vlada je donijela i odluku o angažovanju stručne konsultantske kompanije za pomoć u realizaciji ovog projekta pa je 2018. postupkom javne nabavke izabrana konsultantska kompanija "IHS Global Ltd" iz Londona kao stručni konsultant koji će pružiti usluge Vladi u izradi tenderske dokumentacije, promociji projekta i sprovođenju javnog nadmetanja za dodjelu koncesije.\nPreuzimanjem tenderske dokumentacije, naftne kompanije će imati rok od pola godine za pripremu i dostavljanje ponuda Federalnom ministarstvu energije, rudarstva i industrije, a pregled i ocjenu dostavljenih ponuda vršiće komisija koju će imenovati Vlada FBiH, uz asistenciju konsultanta (IHS).\n"Nakon završenih pregovora i pripremljenog prijedloga ugovora stručna komisija će Vladi FBiH dostaviti izvještaj na osnovu kojeg će Vlada FBiH pripremiti i utvrditi prijedlog odluke o dodjeli koncesije s prijedlogom ugovora o njenoj dodjeli. Ovako utvrđeni prijedlog odluke biće dostavljen Parlamentu FBiH na usvajanje, koji bi odlukom trebalo da ovlasti federalnog premijera da potpiše ugovor o dodjeli koncesije", navodi se u saopštenju.


Viktor Savić: Ako ne budemo imali vodu i vazduh, džaba sve – Otvoreno\nNaslovnaVestiViktor Savić: Ako ne budemo imali vodu i vazduh, džaba sve\nViktor Savić: Ako ne budemo imali vodu i vazduh, džaba sve\nViktor Savić, jedan od glavnih protagonista reklame o Rio Tintu i iskopavanju litijuma u dolini Jadra, a koju je RTS odbio da emituje, navodi da „ovo nije politička priča već borba svih nas za čist vazduh i zemlju“.\n„Najvažnije je da se zna da to nije politička borba. Ko god bude želeo da zloupotrebi neka mu ide na čast. Ovo je iznad svega toga i moramo zajedno da se borimo kako bismo zajedno pobedili“, rekao je glumac na početku razgovora za Nova.rs.\n„S druge strane postoje stručnjaci koji treba o tome da pričaju, ali što se tiče poruke, smatram da nije ništa za pohvalu što smo Jelena Stupljanin i ja to uradili i što je Bojana Novaković takođe protiv Rio Tinta. Mislim da se to podrazumeva, da svako zdravorazuman i normalan treba da se uključi u borbu, da ne razmišlja o tome kako će to da ga ugrozi. Mene ne zanima politika, ne zanimaju me stranke, ovo je jednostavno trenutak kada je nebitno ko za koga glasa i ko je zadovoljan ili ne, jer ako ne budemo imali vodu i vazduh, džaba sve onda… To je moja glavna poruka koju svima ponavljam“, objasnio je Savić.\nNa pitanje zbog čega smatra da bi RTS trebalo da emituje reklamu, Viktor Savić odgovara:\n„Da bi videli ljudi. Patrijarh je rekao da je krov sveta Instagram sa društvenim mrežama, mi ćemo odatle da vičemo, ali gomila ljudi gleda RTS i ne koristi internet, treba da bude tamo reklama i za našu zemlju, jer ako postoji reklama za Rio Tinto, treba da se čuje i druga strana“, zaključio je Savić za Nova.rs.\nOrganizacija Kreni – Promeni sinoć je organizovala protest ispred Radio televizije Srbije u Takovskoj 10. Skup pod sloganom „Srbija nije na prodaju“ održan je zbog toga što javni servis prolongira prikazivanje reklame o Rio Tintu i iskopavanju litijuma u dolini Jadra. Ovaj spot su finansirali građani, a glavni protagonisti su glumci Viktor Savić i Jelena Stupljanin.


Mira Marković od šefa policije tražila ubistvo Ćuruvije\nSupruga tadašnjeg predsednika SR Jugoslavije Slobodana Miloševića, kako otkriva policijska službena beleška, saopštila je Vlastimiru Đorđeviću (67), tadašnjem načelniku Resora javne bezbednosti MUP Srbije, da mora da se likvidira vlasnik „Dnevnog telegrafa“ i „Evropljanina“. Inače, Đorđević je osuđen na 18 godina zatvora u Haškom tribunalu zbog zločina protiv čovečnosti.\nOptuženi za ubistvo Ćuruvije\nRadomor Marković (69) - naredbodavac\nMilan Radonić (55) - organizator\nRatko Romić (52) - saučesnik\nMiroslav Kurak (44) - ubica\nSuđenje četvorici nekadašnjih pripadnika Resora Državne bezbednosti (DB) optuženih za ubistvo novinara i vlasnika "Dnevnog telegrafa" Slavka Ćuruvije počeće danas u Specijalnom sudu u Beogradu. Na optuženičkoj klupi naći će se nekadašni načelnik Resora DB Radomir Marković, šef beogradskog centra DB-a Milan Radonjić i glavni obaveštajni inspektor u Drugoj upravi Resora Ratko Romić, dok će se pripadnik rezervnog sastava tog resora Milanu Kuraku suditi u odsustvu jer je u bekstvu i za njim je raspisana međunarodna poternica.\nTokom isterage utvrđeno je i da je Mirjana Marković preko Dragana Hadži Antića naručila tekst „Ćuruvija dočekao bombe“ objavljen u „Ekspres Politici“ neposredno pre ubistva novinara.\nAdvokati: Bez opstrukcije - Početak suđenja za ubistvo Slavka Ćuruvije zakazan je za danas u Specijalnom sudu. Planirano je da zamenik tužioca za organizovani kriminal Milenko Mandić pročita optužnicu i da zatim optuženi počnu da iznose odbranu. Advokatica Zora Dobričanin, branilac dvojice optuženih, kaže da ona i njene kolege iz odbrane očekuju da njihovi klijenti iznesu odbranu i da za sada neće imati zahteve za izuzeće tužioca i sudija.\n(Izvor: Blic.rs | Vuk Z. Cvijić)


A. J. 21. oktobra 2021. 03:04\nNa južnom japanskom ostrvu Kijušu, došlo je do erupcije vulkan Nakadake na planini Aso, saopšteno je iz japanske meteorološke agencije.\nU izveštaju lokalnih medija se navodi da je tokom erupcije jednog od najvećih vulkana na svetu, izbačen pepeo na visinu od 3.500 metara, preneo je Rojters.\nZa sada nema izveštaja o žrtvama ili većoj materijalnoj šteti na objektima u ovom popularnom turističkom odmaralištu, međutim, meteorološka agencija podigla je nivo uzbune za vulkansku erupciju na nivo 3 na skali od 5 i preporučila ljudima koji borave na ostrvu da se ne približavaju planini Aso.\nIzdato je i upozorenje na velike stene i na piroklastična izlivanja u radijusu od oko jednog kilometra od kratera Nakadake.\nPoslednji put je 2019. godine došlo do manje erupcije na planini Aso, a u septembru 2014. godine 63 osobe su poginule od posledica erupcije vulkana na planini Ontake i to se smatra najsmrtonosnijom vulkanskom katastrofom u poslednjih 90 godina u Japanu.


Poraz Borisa na startu\n– July 9, 2013Posted in: ITF/CH\nBoris je već u prvom kolu čelendžera u San Benedetu završio takmičenje porazom od domaćeg tenisera Stefana Travalje rezultatom 6-4 6-4.\nItalijan je od samog starta ušao motivisanije i fokus ga nije napuštao sve do kraja duela za razliku od Pašanskog koji je samo na momente pokazivao borbenost, delom možda zato što je potcenio rivala koji igra drastično bolje nego što plasman na listi pokazuje.\nVeć u prvom gemu Boris je izgubio servis što je Travalji, uz publiku koja ga je sve vreme zdušno bodrila, dalo dodatni vetar u leđa.\nČuvao je Italijan sigurno tu prednost do osmog gema kada je Paša došao do prve brejk lopte, ali je onda Stefano vezao dva asa i još jedan sjajan servis i poveo sa 5-3.\nSledeća dva gema obojica su sigurni na svoj servis i prvi set pripada italijanskom teniseru sa 6-4.\nU drugom Boris kreće bolje, siguran je na svoj servis, preti rivalu koji se iz nezgodnih situacija redovno izvlačio odličnim servisima i to je demoralisalo ionako poljuljanog Pašanskog koji posle neiskorišćenih prilika drugi put u meču gubi servis u sedmom gemu drugog seta.\nTu prednost Italijan nije ispuštao, na 5-4 je servirao za meč, imao tri vezane meč lopte, Boris je spasio dve, bio veoma blizu da spasi i treću, ali nije uspeo pa je Travalja izašao kao pobednik iz ovog duela posle dva seta, 6-4 6-4.\nItalijan je odigrao jedan od najboljih mečeva u svojoj karijeri, servis mu je sjajno funkcionisao, čistio je linije i bez dileme zasluženo pobedio.\nAli, pitanje je šta bi bilo da je Pašanski bio bar blizu svog nivoa jer igra prikazana u ovom meču je ispod svakog kriterijuma ako misli da spreči pad na listi koji će uslediti ako ne veže nekoliko dobrih rezultata jer mnogo bodova brani krajem godine.\nBoris bi trebalo da sledeće igra kvalifikacije za Hamburg koje počinju u subotu, trenutno je 3. alternativa, ali nema sumnje da će sutra ili prekosutra i zvanično biti u grupi igrača koji igraju kvalifikacije za ovaj turnir iz serije 500.\nMožda bi jedan dobar rezultat na tako jakom turniru ulio Paši preko potrebno samopouzdanje.\nNadamo se da već od Hamburga kreću bolji dani za Borisa koji redovno najbolje partije pruža u delu godine koji je pred nama.


Saobraćajna edukacija Volvo kamiona u osnovnoj školi u Đurđevu – EMISIJA MOBIL AUTO\nCategoryAktuelnosti Bezbednost u Saobraćaju Kamioni\n14/08/2018\tOff\tBy admin@mobilpublic\nKao i u dosadašnja dva ciklusa, i ove godine Volvoova edukativna radionica je bila organizovana u četiri „stanice“. Mališanima u Đurševu je najzanimljivija bila ona u kojoj je „u živo“, na Volvo tegljaču sa najmodernijim bezbednosnim uređajima, ukazano na bezbedna a posebno na opasna mesta – takozvane „mrtve uglove“, u kojima se oko vozila mogu naći učesnici u saobraćaju, pre svih, pešaci, biciklisti, motociklisti i manja vozila. Zahvaljujući najmodernjijim uređajima, vozač u Volvo kamionu može da bude upozoren na prisustvo osoba ili objekata u „mrtvom uglu“, ali je deci – učesnicima radionice predočeno koja su slabo vidljiva mesta oko kamiona i dodatno upozoreno na opasnost stajanja ili kretanja u kritičnim zonama.\nOve i slične informacije učenici su mogli da dobiju i na drugoj – teorijskoj „stanici“, na kojoj ih je stručnjak iz Volvoovog prodajno-servisnog centra u Novom Sadu, uz pomoć adekvatnih video ilustracija, upoznao sa modernim bezbednosnim sistemima na Volvo kamionima i bezbednim ponašanjem u saobraćaju.\nTagsbezbednost deca edukacija kamioni radionice saobracaj volvo\nU Beogradu održana konferencija direktora prodaje MAN Truck & Bus AG


Prošle godine u BiH registrovano gotovo milion vozila – Haber.ba\nProšle godine u BiH registrovano gotovo milion vozila\nU BiH je prošle godine registrovano ukupno 981.609 drumskih motornih vozila, od čega se 76.176 vozila ili 7,7 posto odnosi na prvi put registrovana drumska motorna vozila kojih je za dva posto više nego 2016. godine.\nAutomobili - Indikator.ba\nOd ukupnog broja registrovanih drumskih motornih vozila u 2017. godini, 88 posto odnosi se na putnička, osam posto na teretna vozila, podaci su Agencije za statistiku BiH.\nPosmatrano po tipu pogonske energije, 69 posto vozila koristi dizel, 27 posto benzin i četiri posto ostale tipove goriva.\nKada je riječ o prvi put registrovanim drumskim motornim vozilima, njih 82 posto se odnosi na putnička, 11 posto na teretna, tri posto na priključna, a četiri posto na sve ostale kategorije vozila.\nPosmatrano po tipu pogonske energije, 72,2 posto prvi put registrovanih vozila koristi dizel, 25,4 posto benzin, a na ostale 2,4 posto, prenosi “Srna”…\nTeme:automobili, BiH, izdvojeno, registrovano, vozila\nPorodilja je na porođaj došla iz kućnog karantina\nU SAD više preminulih od virusa korona nego u šest ratova\nBroj potvrđenih slučajeva zaraženih virusom korona u SAD dostigao je 370.000 što je jednako...\nŠpanija: Klubovi ostaju bez milijardu eura!?\nPredsjednik La Lige Javier Tebas izjavio je da bi španski fudbalski klubovi mogli da...\nPremijer Federacije BiH Fadil Novalić kazao je da teret krize neće ići preko leđa...\nStanje Britanskog premijera stabilno, primio kisik\nBritanski premijer Boris Johnson je “u dobrom stanju” nakon što je proveo noć na...


Kik boks klub "Niš" najbolji na Prvenstvu Srbije\nPočetak/Sport/Kik boks klub „Niš“ najbolji na Prvenstvu Srbije\nKik boks klub „Niš“ najbolji na Prvenstvu Srbije\nPetar Veljkovic 7. maja 2019.\nNa Prvenstvu Srbije za seniore „A“ i „B“ klase, juniore i kadete, takmičari Kik boks kluba „Niš“, u ukupnom plasmanu zauzeli su prvo mesto, osvojili su pehar za najbolju juniorsku ekipu, dok je Patrik Buza proglašen za najboljeg juniora. Pored dva pehara, osvojeno je i 12 medalja (5 zlatnih, 3 srebrne i 4 bronzane).\nSvih pet zlatnih medalja osvojili su juniori: Dušan Jovanović, Lazar Arsić, Erik Buza, Patrik Buza, Natalija Savić, dok se Jelena Petrović okitila bronzanom medaljom.\nMeđu kadetima Veljko Mitić je osvojio srebro, a Nikolina Stevanović i Pantelija Kovačević bronze.\nU kategoriji seniora „A klase“, Miloš Janković se izborio za srebrnu medalju, a Novak Radulović i Gordana Marjanović nisu imali protivnike.\nVuk Stojanović i Božidar Ilić osvojili su srebra u kategoriji seniora „B klase“.\nPored starih reprezentativaca Srbije iz Kik boks kluba „Niš“ Novaka Radulovića i Gordanane Marjanović kod seniora, juniorskih reprezentativaca Natalija Savić, Patrik Buza, Erik Buza, još dva nova reprezentativca, Lazar Arsić i Dušan Jovanović, predstavljaće Srbiju na međunarodnim takmičenjima.\nKBK Niš Prvenstvo Srbije u kik boksu\nProslava šampionske godine KBK „Niš“ i BK „Vitez“\nKBK „Niš“ i Lazar Arsić najbolji na Prvenstvu centralne Srbije\nKBK „Niš“: Pehar za najbolju ekipu na prvom takmičenju u 2019. godini


Osnivanje preduzeća – osnivanje, promena, brisanje doo, ad, kd,od\nPortal o osnivanju privrednih društava u Srbiji\nNaš sajt priznaje i ceni Vaše pravo na poverljivost podataka te se obavezuje na očuvanje privatnosti i sigurnosti informacija koje putem web stranica na domenu osnivanjepreduzeca.rs s nama podelite. Niti jedna privatna informacija neće biti prosledjena trećim osobama bez Vašeg prethodnog dopuštenja.\nVrlo nam je bitno Vaše razumevanje načina na koji prikupljamo i koristimo Vaše podatke. Ova Politika privatnosti stoga objašnjava našu online informacionu praksu, prikupljanje i korišćenje Vaših podataka te načine na koje možete stupiti s nama u kontakt.\nVaše korišćenje stranica na ovom sajtu podrazumeva da ste saglasni s ovom Politikom privatnosti.\nOvaj sajt prikuplja samo one informacije koje su bitne za ostvarenje svrhe ovih internet stranica, a to je omogućavanje korisnicima da sa nama razmenjuju informacije potrebne za ostvarivanje kvalitetnih usluga koje nudimo.\nOvaj sajt garantuje da će poverljivo čuvati sve podatke o svojim klijentima. Podatke neće prosleđivati, prodavati, iznajmljivati ni razmenjivati s trećim osobama bez Vašeg odobrenja.\nSajt se obvezuje na čuvanje podataka o svojim korisnicima, osim u slučaju teškog kršenja pravila sajta i nezakonitih aktivnosti korisnika.\nGoogle, kao dobavljač treće strane, koristi kolačiće (cookies) za prikazivanje odgovarajućih oglasa na našim stranicama.\nPomoću kolačića DART Google prikazuje oglase svim čitaocima našeg sajta na osnovu njihovih poseta našoj web lokaciji i drugim web lokacijama na internetu. Vi kao korisnici možete deaktivirati korišćenje DART kolačića posetom pravila o privatnosti Google oglasa i sadržajne mreže.


ĐUKANOVIĆ ČESTITAO LAJČAKU IMENOVANJE ZA SPECIJALNOG PREDSTAVNIKA EU\nPredsjednik Crne Gore Milo Đukanović uputio je čestitku Miroslavu Lajčaku povodom imenovanja za specijalnog predstavnika Evropske unije za dijalog Beograd-Priština i druga pitanja regionalnog značaja na Zapadnom Balkanu, uz najbolje želje za uspjeh u vršenju te zahtjevne, veoma odgovorne dužnosti.\n“Vaša uspješna diplomatska i politička karijera i bogato iskustvo na vodećim nacionalnim i međunarodnim pozicijama i u izazovnim vremenima, kao i izvanredno poznavanje Zapadnog Balkana, njegove istorije i otvorenih pitanja s kojima se region još uvijek suočava, najbolja su garancija da ćete svoju novu ulogu vršiti na dobro svih naših zemalja, Zapadnog Balkana i Evropske unije”, poručio je Đukanović.\nKako je istakao, Crna Gora, čijoj je obnovi državne nezavisnosti mirnim demokratskim putem, zajedno sa svojim timom, kao predstavnik EU Lajčak dao poseban pečat, potvrđuje svoju bezrezervnu podršku njegovom mandatu.\n“Ostajemo potpuno posvećeni da kroz saradnju i dokazano povjerenje pružimo najveći mogući doprinos u mjeri Vaših i očekivanja Evropske unije, i u duhu zajedničke odgovornosti za našu budućnost. Radujem se novim susretima i nastavku saradnje u Vašoj novoj misiji. Upućujem Vam izraze mog najvišeg uvažavanja i prijateljske pozdrave”, naglasio je Đukanović.


Odlaganje animalnog otpada - YU ECO RTV\nNaslovna / Društvo / Odlaganje animalnog otpada\nGoran septembar 25, 2017\tDruštvo Napiši komentar 102 Pregledi\nU organizaciji Centra za istraživačko novinarstvo Srbije, na Otvorenom univerzitetu održana je panel diskusija o načinima na koje se država i lokalne samouprave bore sa problemom odlaganja animalnog otpada. Učesnicima diskusije predstavljeni su rezultati višemesečnog istraživanja CINS-a o stanju u ovoj oblasti.\nNovinarka Centra za istraživačko novinarstvo, Milica Šarić nekoliko meseci istraživala je kako se u Srbiji odlažu životinjski leševi. Istraživanjem je obuhvaćena i Subotica, posebno na primeru stočnog groblja u Bajmoku, gde je utvrđeno da se veliki broj leševa uginulih životinja odlaže nepropisno, što prema njenim rečima može imati dalekosežne posledice na životnu sredinu i ljudsko zdravlje.\nNa teritoriji Grada za odlaganje animalnog otpada postoji privremeno rešenje- sporedni proizvodi životinjskog porekla odlažu se u grobnicu-jamu a tako će biti sve do izgradnje Centra za sakupljanje. Početak izgradnje međuobjekta, u kojem će se privremeno odlagati prva i druga kateogorija otpada do odnošenja u kafileriju, planiran je za početak sledeće godine.\nNa panel diskusiji ukazano je da se samo 20 odsto životnjskog otpada prerađuje, iako se preradom u kafilerijama od najopasnijih životinjskih ostataka stvaraju novi proizvodi, poput biogoriva, koji se dalje mogu upotrebljavati.\nPrethodna Održana manifestacija ,,Karavan mladosti“\nSledeća Zaplena preko 3.000 tableta


Vidić: "Što pre zaboraviti poraz" - Sportske.net\nVidić: "Što pre zaboraviti poraz"\nKapiten Mančester Junajteda, Nemanja Vidić, smatra da njegova ekipa šo pre mora da se oporavi od poraza koji je doživela na meču sa Mančester Sitijem, jer ih već u sredu očekuje utakmica sa Liverpulom.\nMančester Junajted je u oktobru 2011. godine doživeo takođe težak poraz od Mančester Sitija, ali su zatim na narednom meču uspeli da savladaju Everton na "Gudison Parku", i tako uspešno nastavili dalje sezonu.\nVidić priznaje da njegov tim nije bio dovoljno dobar kako bi na "Itihadu" osvojio bodove, ali kaže da ekipa sada mora pokazati od čega je napravljena.\n"Uvek je teško izgubiti derbi meč na takav način. Nismo bili blizu nerešenom rezultatu ili pobedi. Ipak, moramo da se saberemo, i da na pravi naččin reagujemo već na sledećem meču", rekao je Vidić.\n"Nije ovo prva utakmica na kojoj smo doživeli poraz. Ne smemo dozvoliti da se samosažaljevamo. Moramo poboljšati našu igru, a zatim i pobeđivati na mečevima", dodao je on.\nMančester Junajted je pod vođstvom Ser Aleksa Fergusona bio poznat kao ekipa koja se brzo oporavlja, a Vidić smatra da tu osobinu nisu izgubili.\n"Nikada nisam razmišljao o tome da li smo dovoljno dobri da pobeđujemo. Ovaj klub ima istoriju, mnogo osvojenih titula. Igrači imaju mnogo iskustva. Mislim da ćemo se brzo oporaviti od ovog poraza", dodao je on.\nVidić je na startu sezone oduševio Dejvida Mojesa svojim igrama, i menadžer Mančester Junajteda insistira da se kapitenu ekipe ponudi novi ugovor, kako bi ga vezali za klub i u narednom periodu.


Polovni rezervni Veriga delovi gusenice, lanci i podvožje, šumarska oprema - Mascus Srbija\nNalazite se ovde: Mascus Srbija > Šumarska oprema > Rezervni delovi > Gusenice, lanci i podvožje > Veriga\nPolovna Veriga gusenice, lanci i podvožje na prodaju\nPregledaj oglase polovnih Veriga gusenice, lanci i podvožje oglasa na prodaju. Možete sortirati Veriga gusenice, lanci i podvožje oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Veriga gusenice, lanci i podvožje u odeljku Brendovi.\nOvde je kompletna lista lista polovnih Veriga gusenice, lanci i podvožje za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Malim prodavnicama će tokom sezone biti omogućen rad nedjeljom – Portal Bar\nMalim prodavnicama će…\nSaopštenje MEK prenosimo integralno.\n„Uvažavajući osjetljivost ekonomskog trenutka u kojem se nalazi crnogorska privreda, što se reflektuje na životni standard građana, socijalni partneri su iskazali spremnost da daju svoj doprinos oporavku privrede ali i unapređenju prava radnika i poslodavaca. Stoga se pristupilo intenziviranju pregovora oko Opšteg kolektivnog ugovora i pronalaženju modaliteta da se omogući rad nedeljom preduzetnicima i mikro preduzećima koji su dominantno porodične firme čiji je opstanak bio doveden u pitanje usljed posljedica pandemije.\nKljučni motivi ovog dijaloga su unapređenje prava radnika, stvaranje uslova za dostojanstven rad i ublažavanje posljedica Covid krize na ekonomiju Crne Gore. Osim višegodišnjih problema sa kojima se kako zaposleni, tako i poslodavci u Crnoj Gori suočavaju, na cjelokupni poslovni ambijent dodatno su uticala i neka postojeća zakonska rješenja. Naime, donošenjem Zakona o izmjenama i dopunama Zakona o unutrašnjoj trgovini u julu 2019. godine, zabranio se rad trgovinama na veliko i malo nedjeljom i u danima državnih i drugih praznika. Navedena izmjena izvazvala je oprečne reakcije u društvu i kod socijalnih partnera.\nS tim u vezi pristupilo se intenzivnom socijalnom dijalogu kako bi se iznašlo najbolje rješenje, koje bi odgovorilo na potrebe kako zaposlenih tako i poslodavaca. Ovaj proces je rezultirao Memorandumom o socijalnom partnerstvu koji predviđa niz aktivnosti.\nImajući u vidu da 90,5% crnogorske privrede čine mikro preduzeća, u toku pregovora postignut je dogovor da se pristupi izmjenama navedenog zakona. Ove izmjene bi podrazumijevale omogućavanje rada nedjeljom preduzetnicima i mikro preduzećima za potrebe ljetnje turističke sezone 2021. godine i zimske turističke sezone 2021/2022. godine, čime bi se zajedničkim snagama podstakla ekonomska aktivnost koja je značajno oslabljenja usljed krize izazvane pandemijom COVID19.\nU dijelu unapređenja prava radnika kao rezultat intenzivnog socijalnog dijaloga usaglašen je Predlog Opšteg kolektivnog ugovora kojim se uređuju prava, obaveze i odgovornosti iz radnog odnosa, postupak zaključivanja, izmjena i dopuna kolektivnog ugovora, međusobni odnosi potpisnika kolektivnog ugovora i druga pitanja od značaja za zaposlenog i poslodavca. Memorandumom se predviđa i obaveza potpisivanja ovog Opšteg kolektivnog ugovora. Najznačajnija unapređenja prava radnika predviđena Predlogom Opšteg kolektivnog ugovora su: Uvećanje naknade za rad nedeljom od 100%, uvećanje koeficijenata složenosti poslova za utvrđivanje zarade, uvođenje plaćanja dvokratnog rada, kao i nadoknada za pripravnost, i mnoga druga pitanja od značaja za zaposlene i poslodavce.\nUvažavajući načela tripartitnog socijalnog dijaloga, a u cilju stvaranja uslova za oporavak crnogorske ekonomije nakon krize izazvane pandemijom COVID19, kao i obezbjeđivanja dostojanstvenih uslova rada za zaposlene, Vlada Crne Gore, Savez sindikata\nCrne Gore, Unija slobodnih sindikata Crne Gore i Unija poslodavaca Crne Gore, okončali su pregovore u cilju zaključivanja Memoranduma o socijalnom partnerstvu.\nNa osnovu navedenog predlažemo da Vlada Crne Gore donose sljedeći\n1. Vlada Crne Gore je na sjednici od 2021. godine razmotrila i usvojila Informaciju o socijalnom dijalogu u Crnoj Gori i Memorandumu o socijalnom partnerstvu;\n2. Zadužuje se ministar ekonomskog razvoja mr Jakov Milatović da u ime Vlade Crne Gore zaključi pregovore i potpiše Memorandum o socijalnom partnerstvu.“


SAD objasnile zašto je deo „Kremaljskog izveštaja“ poverljiv - Sputnjik Srbija\n09:17 16 April 2021\n18:54 01.02.2018 Preuzmite kraći link\n„Ministarstvo finansija uključilo je poverljivi dodatak u izveštaj kako bi se izbeglo potencijalno povlačenje imovine pojedinaca i organizacija navedenih u njemu, kao i da bi se sprečilo otkrivanje poverljivih informacija“, navodi se u saopštenju Ministarstva objavljenom na zahtev Sputnjika.\n„Kremaljski izveštaj“ je spisak lica kojima bi mogle da budu uvedene nove restriktivne mere Vašingtona. Ministarstvo finansija objavilo je deo dokumenta 30. januara.\nNa spisku se nalaze skoro celokupno rusko rukovodstvo i veliki ruski preduzetnici — ukupno nešto više od 200 osoba. On ne podrazumeva momentalne sankcije, već takvu mogućnost u budućnosti.\nMinistar finansija SAD Stiven Mnučin izjavio je da će nove restriktivne mere protiv lica navedenih u dokumentu biti uvedene u najskorije vreme. Sankcije će biti posledica zatvorenog dela izveštaja koji ima više od sto stranica.\nPredsednik Rusije Vladimir Putin nazvao je „Kremaljski izveštaj“ „neprijateljskim činom“ koji šteti odnosima Rusije i Sjedinjenih Američkih Država. On je istakao da Moskva nije zainteresovana da kvari odnose sa Vašingtonom, te da će se za sada uzdržati od recipročnih koraka i da će pratiti razvoj situacije.\nKremaljski izveštaj, Ministarstvo finansija SAD


Spartak izgubio od Temerina\nDva poena delila su stonotenisere Spartaka od trijumfa protiv Temerina a možda i od istorijskog uspeha – ulaska u Super ligu Srbije. Meč pun dramatike, dinamike, fudbalske navijačke atmosfere i čeličnih nerava trajao je 2 sata i 42 minuta.\nTemerin je pobedio Spartak 4:3 u derbiju Prve lige Srbije. Do kraja sezone 2016/17 ostalo je da se odigra još jedno kolo a sigurni učesnici Super lige Srbije za narednu sezonu su stonoteniseri Uniree Uzdin koja je u vreme dvadesetomilionske Jugoslavije prvi put postala šampion još u sezoni 1985/86.\nU odlučujućem petom setu sedmog meča dublova su Dragan Klajić i Milutin Glavaški iz Spartaka izgubili sa 9:11 od Zoltana Petea i Pere Tepića iz Temerina.\nPoveo je Spartak posle pobede Klajića nad Akošom Benkeom 3:0.\nIzjednačili su gosti posle pobede Zoltana Petea nad imenjakom Kovačem identičnim rezultatom.\nPonovo su poveli spartakovci sa 2:1 posle trijumfa Milutina Glavaškog nad Perom Tepićem rezultatom 3:1 u setovima.\nOvaj i naredni meč u kojoj je Pete sa 3:2 savladao Klajića iako je domaći igrač imao prednost od 2:0 je pratilo izuzetno bučno navijanje, skandiranje i aplauzi oko dvesto domaćih i gostujućih navijača koji su u velikom broju došli u Debeljaču da bodre svoj omiljeni klub.\nTreći put je Debeljača povela, ovoga puta sa 3:2, zahvaljujući Glavaškom koji je pobedio četvrtog igrača Temerina Zoltana Nađidaja sa 3:1 u setovima.\nI treće izjednačenje na meču punom dramatike, dinamike i čeličnih nerava – Tepić pobeđuje Kovača sa 3:0 u setovima.\nTags: stoni tenis STK Temerin STK Spartak Debeljača Prva liga Srbije


Tipsarević umesto Del Potra u Majamiju\nMondo\t18.03.2019 22:49\nSrpski teniser u glavnom žrebu mastersa na Floridi prvi put posle 2013. godine\nDok jednom ne smrkne, drugom ne svane…\nBaš to dogodilo se Janku Tipsareviću.\nHuan Martin del Potro otkazao je nastup na mastersu u Majamiju zbog povrede, a njegovo mesto u glavanom žrebu zauzeće Janko Tipsarević.\nSrpskom teniseru, trenutno 453. na ATP listi, to će biti povratak na prestižni turnir na Floridi posle šest godina pauze. Poslednji put igrao je tamo 2013. godine, kada ga je u osmini finala nadigrao Žil Simon.\nNajbolji plasman u Majamiju su mu dva četvrtfinala - 2008. i 2012.\nTipsarević nakon duge pauze zbog povrede vratio se na teren početkom ove sezone i nastupao je na Australijan Openu, koristeći zaštićeni renking, a potom i na čelindžeru u Bankoku.\nPoslednji put na nekom mastersu nastupao je 2017. Bilo je to u Sinsinatiju, gde je završio nastup u drugom kolu, kada je bolji od njega bio David Ferer.\nOsim Del Potra na mastersu u Majamiju, koji počinje u sredu, neće igrati ni Rafael Nadal, koji je povredio koleno i predao polufinale Indijan Velsa Rodžeru Federeru.\nNa Floridi će ove godine prvi put nastupati Miomir Kecmanović, koji je dobio specijalnu pozivnicu organizatora, a prvi nosilac je Novak Đoković, koji je šest puta osvajao pehar, najviše na bilo kom mastersu u karijeri.


► Varheji: Novi "međunarodni igrači" na Zapadnom Balkanu izazov za EU\n"S obzirom na investicione potrebe regiona nije iznenađujuće sve istaknutije prisustvo raznih međunarodnih igrača kroz investicije, posebno u energetiku i transport. Ne sme biti potcenjen rizik od toga na duže staze. Naša je odgovornost da sagledamo našu ulogu u novom okruženju", rekao je Varheji na "Forumu povezivanja" u Tirani.\nDodao je da je bolje povezivanje država Zapadnog Balkana sa EU "ključ rasta" i donosi "jasnu korist" ekonomijama regiona i građanima.\n"Od devedesetih godina EU podržava Zapadni Balkan da izgradi i modernizuje energetsku i transportnu infrastrukturu. Do danas smo obezbedili više od 11 milijardi evra u grantovima Evropske komisije i zajmovima Evropske investicione banke", naveo je komesar.\nNajavio je da će Evropska komisija u oktobru doneti Ekonomski i investicioni plan za Zapadni Balkan koji će podržati dugoročan društveno-ekonomski oporavak tog regiona i njegovu "ekonomsku konvergenciju" sa EU.\n"Zapadnom Balkanu je potrebno strateško i selektovano investiranje u oblastima koje će omogućiti razvoj ekonomije na održiv način i povećanje konvergenciju sa EU narednih godina", rekao je Varheji.\nFokus će biti na transportnom i energetskom povezivanju i unapređenju infrastrukture ključne za ekonomski razvoj.\nDodao je da je cilj EU da poveća konkurentnost regiona u čemu aktivnu ulogu moraju imati vlade zemalja Zapadnog Balkana.


I naredne decenije borba sa sušom\nAktuelno / Štampa / I naredne decenije borba sa sušom\nRepublički hidrometeorološki zavod predviđa da će Srbija u narednoj deceniji imati probleme sa sušom, zbog čega se treba dobro pripremiti i organizovati\nSavetnik predsednika PKS za poljoprivredu Vojislav Stanković je istakao da pre svega treba misliti na problem navodnjavanja i njegovog rešavanja, tim pre što pojedini gradovi i regioni u Srbiji imaju probleme čak i u snabdevanju stanovništva pijaćom vodom.\nPrema procenama PKS, za taj posao su potrebne oko dve milijarde dolara, i to jedna milijarda dolara za Vojvodinu i regenerisanje kanala Dunav-Tisa-Dunav, a druga polovina sume za stvaranje novih, većih akumulacija u centralnoj Srbiji.\nOva godina, kada je nezapamćena suša desetkovala biljnu proizvodnju, treba da nam bude za nauk, istakao je Stanković.\nPrema prognozi RHMZ, kako je upozorio Stanković, gotovo svake od narednih deset godina, rod biljnih kultura biće siromašniji za trećinu od potreba, a gotovo svake druge godine pojavljivaće se veliki skokovi („pikovi“) koji će naneti značajnije štete, na ivici elementarnih nepogoda.\n„U kriznim, posebno nepovoljnim vremenskim uslovima, ispoljavaju se svi problemi i nepovoljne okolnosti koje su prisutne u poljoprivredi, pre svega nedovoljna organizovanost i vertikalna povezanost samih proizvođača, uključujući i državni aparat, kao i veoma loša proizvodna struktura u poljoprivredi“, naglasio je on.\nTreba misliti o tome da li je moguće pretvoriti radove u hidrosistemu u javne radove, rekao je Stanković i dodao da bi to doprinelo aktiviranju pojedinih sektora, kao što su građevinarstvo i metalni kompleks.\n„Projekti postoje, treba samo samo dobro organizovati ceo posao, i uključiti u proces i nauku“, kazao je on.\nOsvrnuvši se na ovogodišnju situaciju, Stanković je ocenio da je procena od 2,1 milijarde dolara direktnih šteta u biljnoj proizvodnji koju je PKS ranije iznela, „najrealnija cifra“.\nTakođe, postavlja se i pitanje indirektnih šteta koju je suša nanela stočarskoj proizvodnji koja nije u dobroj meri zaštićena, kazao je Stanković, ističući da je država pokušala da ublaži ovakva nepovoljna kretanja, „međutim, trebalo je imati selektivniji pristup“.\nNajveći problem je sačuvati stočni fond koji je ionako na istorijskom minimumu, a to se odnosi i na proizvodnju mleka, rekao je on i dodao da državna administracija treba u većoj meri da se poveže sa lokalnom samoupravom i ide „od konkretnog slučaja do konkretnog slučaja, od farme od farme“, a ne da ima generalan pristup.\nPrema rečima Stankovića, treba napraviti „mali krizni elaborat“ kojim će se definisati sve mere i akteri u ovom procesu, jer će on biti aktuelan i u narednoj godini, kada će biti prenet i veliki deo finansijskih obaveza iz tekuće godine.\nStanković je zaključio da treba i dalje razmisliti da li je potrebno uvesti kombinovani sistem plaćanja subvencija u ratarstvu, jer davanja po hektaru ne doprinose dinamiziranju i povećanju poljoprivredne proizvodnje.


Sonja je od početka sezone jedna od najboljih igračica evropskog šampiona i ovaj put je trijumfu doprinela sa 11 poena, pet skokova i dve asistencije za 20 minuta.\nNajbolja u Dinamu bila je Vadeva sa 21 poenom, sedam uhvaćenih lopti, pet ukradenih, tri uspešna dodavanja i jednom blokadom za indeks 31.\nMađarski Šopron je poražen na svom terenu od USK Praga sa 71:79 i pored odličnih partija Jelene Milovanović i Aleksandre Crvendakić. Obema je po skok nedostajao za dabl-dabl, kapiten reprezentacije Srbije je bila najefikasnija sa 19 poena, a Crvendakić je stala na 13.\nTreća naša reprezentativka u Šopronu Tina Jovanović je postigla četiri poena i imala tri skoka.\nRadovala se i Nevena Jovanović, jer je njen Lil pobedio Burž sa 64:55. Košarkašica iz Kraljeva je bila odlična sa 13 poena, šest uhvaćenih lopti i dve asistencije.\nEVROLIGA ZA KOŠARKAŠICE, 6. KOLO\nDinamo Kursk - Galatasaraj 102:45\nŠopron - USK Prag 71:79\nLil - Burž 64:55\nKastors - Polkovice 83:76\nDinamo Kursk 6 6 0 542:408 12\nŠopron 6 4 2 456:424 10\nUSK Prag 6 4 2 468:440 10\nLil 6 3 3 402:440 9\nGalatasaraj 6 3 3 395:466 9\nPolkovice 6 2 4 415:426 8\nBurž 6 1 5 397:415 7\nKastors 6 1 5 418:474 7\nJekaterinburg - Šio 64:50\nJakin Dogu - Fenerbahče 70:55\nVisla - Monpelje 85:67\nSalamanka - Nadežda 67:58\nJakin Dogu 6 5 1 443:381 11\nAvenida 6 4 2 367:327 10\nŠio 6 4 2 387:353 10\nJekaterinburg 6 4 2 400:371 10\nFenerbahče 6 4 2 397:385 10\nVisla 6 1 5 399:432 7\nNadežda 6 1 5 351:408 7\nMonpelje 6 1 5 351:438 7\n"NEKA SE ŽRTVA JAVI NAJBLIŽOJ POLICIJSKOJ STANICI" Oglasio se MUP o nasilju na Adi\nBITKOIN JUTROS Tržište danas ponovo STABILNO, blag RAST vrednosti\nObjavljen video sa koncerta Britni Spirs: "Bolesna sam i imam temperaturu 39"


Konferencija “Upravljanje kulturnim pejzažima na listi svjetske baštine” | Radio Jadran\nPočetna Oko nas Kotor Konferencija “Upravljanje kulturnim pejzažima na listi svjetske baštine”\nKonferencija “Upravljanje kulturnim pejzažima na listi svjetske baštine”\nDruštvo prijatelja bokeške baštine organizuje konferenciju “Upravljanje kulturnim pejzažima na listi svjetske baštine” u petak, 31. maja u 10 sati u crkvi Svetog Pavla u Kotoru. Konferencija je dio projekta “Naša baština- Svjetska baština” koji sprovodi Društvo prijatelja bokeške baštine, a finansijski podržala Opština Kotor.\nTokom prošle godine organizovane su dvije javne tribine na kojima se govorilo o vrijednostima prirodnog i kulturno-istorijskog područja Kotora zbog kojih je na listi Svjetske baštine i o snažnoj vezi i uticaju planiranja prostora i zaštite zaštićenih kulturnih pejzaža.\nDruštvo prijatelja bokeške baštine ističe da lokaliteti koji se nalaze na UNESCO-voj Listi Svjetske baštine pored neophodne zaštite moraju imati i sisteme upravljanja koji mogu dugoročno da obezbijede očuvanje njihove izuzetne univerzalne vrijednosti.\nNakon predstavljanja primjera iz inostranstva predviđena je panel diskusija o izazovima upravljanja prirodnim i kulturno-istorijskim područjem Kotora.\nKonferencija je dio Balkanskog foruma o pejzažu, koji se organizuje u saradnji sa CIVILSCAPE – međunarodnom mrežom organizacija civilnog društva koje posvećuju svoj rad zaštiti, upravljanju i planiranju predjela, u skladu s “Evropskom konvencijom o predjelu”.\nPrethodni članakUkinuta parking mjesta u Norveškoj ulici\nSledeći članakFilmski festival Herceg Novi na Beogradskom Manifestu\nU Kotoru skup o “Upravljanju kulturnim pejzažima na listi svjetske baštine”


Crvenkapina kujna – Page 3 of 99 – Recepti, priče, saveti :)\nŠta je tango? Tango je muzički žanr koji je nastao u Latinskoj Americi, tačnije u Argentini i Urugvaju, na prelasku iz XIX u XX vek. Ima mnogo teorija o njegovom nastanku, a po jednoj je u Argentinu prenet iz Španije. Nije nemoguće da je tako, s obzirom da je Argentina bila jedna od španskih kolonija,… Read More Tango – argentinska narodna muzika\nKozji sir u maslinovom ulju je nešto što bih, čini mi se, mogla da jedem svaki dan, za doručak, ručak i večeru i da mi ne dosadi. Sirevi su, i inače, moja slabost, ali kozji i oni fini sa plemenitim plesnima, posebno. Da nije tako verovatno bih bila mnogo mršavija, ali šta ću kad volim?… Read More Kozji sir u maslinovom ulju


Početna Počela grejna sezona\n"Toplana" je ove godine obradovala Lozničane pustivši dan ranije grejanje sa lokalnih kotlarnica dok je "Energetika" startovala na vreme, 15. oktobra, kada inače i zvanično počinje nova grejna sezona. Dok su kotlarnice mnogo ranije bile spremne da počnu rad, dogovor sa "Energetikom", koja je u vlasništvu "Dekotre", postignut je u poslednji čas pa se na sreću svih koji toplotnu energiju dobijaju sa daljinskog sistema grejanja neće ponoviti prošlogodišnja priča kada je grejanje za pola grada kasnilo skoro mesec dana.\n- "Energetika" greje grad ali joj u novoj sezoni "Toplana" obezbeđuje prirodni gas i električnu energiju za daljinski sistem, odnosno plaća ove energente i daje garancije "Srbija gasu". U ovu sezonu za to treba da damo oko sto miliona dinara, od čega šest samo za struju. Ovo je treća grejna sezona da deo grada greje privatizovana "Energetika", a uslovi su sve nepovoljniji za nas. Grajanje sa daljinskog sistema obezbedili smo praktično ove sedmice pa je tako "Energetici" tek u utorak puštena dovoljna količina električne energije. Za korisnike grejanja ipak je najvažnije da imamo postignut dogovor i očekujemo da neće biti problema - kaže za ''LN'' direktor "Toplane" Milan Panić, podsećajući da su razgovori o tek započetoj sezoni počeli još u julu.\nPrema njegovim rečima potrebno je da građani plaćaju svoje obaveze kako bi preduzeće moglo redovno da plaća energente za daljinski sistem jer u suprotnom može doći do blokade računa, a onda neće moći da nabavlja ni mazut.\nZa građane je najvažnije da je grejanje počelo i da važeće cene od 58,23 dinara za stambreni i 121,58 za poslovni, sa PDV, za plaćanje tokom cele godine, neće skoro biti menjane.


Vijeće Evrope: Produžene sankcije ruskoj delegaciji - Klix.ba\nVijeće Evrope: Produžene sankcije ruskoj delegaciji\n28.1.2015. u 23:45\nParlamentarna skupština Vijeća Evrope (PS VE) odlučila je da produži sankcije ruskoj delegaciji i liši je prava glasa do aprila i učešća u rukovodećhim organima Skupštine, javile su ruske agencije, prenoseći i najavu šefa delegacije Alekseja Puškova da će Rusija do kraja godine obustaviti učešće u PS VE.\nOdgovarajući amandman usvojen je uz rezoluciju o mandatu delegacije Rusije na osnovu izvještaja Austrijanca Štefana Šenaha, s 148 glasova "za" i 64 "protiv", prenosi TASS.\n"Skupština odlučuje da oduzme pravo ruskoj delegaciji da glasa i bude predstavljena u Birou, Predsjedničkom i Stalnom komitetu Skupštine", navodi se u amandmanu uz rezoluciju.\n"Pored sankcija, nabrojanih u prethodnim tačkama, Skupština treba da razmotri mogućnost oduzimanja prava glasa ruskoj delegaciji i prava da bude predstavljena u Birou PS VE na otvaranju dijela zasjedanja u aprilu 2015. ukoliko Rusija ne postigne vidljiv napredak u ispunjavanju ranije ukazanih tačaka u tekstu i ne bude u punoj mjeri sarađivala s radnom grupom iz tačke 17 ove rezolucije", prenijela je RIA Novosti.\nTa agencija navodi da je u tački 17 rezolucije Skupština predložila komisiji za monitoring da razmotri uz saglasnost zainteresovanih parlamenata pitanje formiranja specijalne radne grupe uz učešće predsjednika ruske i ukrajinske skupštine ili njihovih predstavnika, radi izrade mogućih mjera PS VE za podršku ispunjavanja protokola iz Minska.\nSkupština traži od Moskve da ukine "nelegalnu aneksiju" Krima, provede transparentnu istragu slučajeva smrti i nestanaka, kršenja ljudskih prava "od policije i oružanih (militarizovanih) snaga" u tom regionu.\nPS VE odlučno poziva vlasti Rusije da raspusti "sve militarizovane snage u regionu" i zalaže se za zaštitu prava krimskih Tatara, navodi RIA Novosti.\nOdnosi Rusije i PS VE zahladnijeli su aprila 2014. kada je Skupština odlučila da liši rusku delegaciju prava glasa, učešća u zasjedanjima tijela i monitoring- aktivnostima, zbog prisajedinjenja Krima Rusiji.\nRuska delegacija napustila je tada salu do vraćanja ovlaštenja, podsjeća agencija.\nRuske novinske agencije prenose i da je odbačen amandman članice ukrajinske delegacije Irine Geraščenko da samoproglašene Donjecka i Luganska Narodna Republika budu proglašene "terorističkim organizacijama".\nPS VE je u rezoluciji zatražila od Rusije da Nadeždu Savčenko - ukrajinskog pilota koju u Rusiji optužuju za učešće u ubistvu dvojice ruskih novinara u Donbasu, oslobodi u roku od 24 sata ili da je preda trećoj strani.\nPoslije glasanja, Puškov je rekao da će Rusija do kraja godine prekinuti učešće u PS VE.\n"Informisali smo naše kolege, rukovodstvo PS VE, rukovodstvo političkih grupa da, ako Rusiji budu oduzeta osnovna prava, ruska delegacija obustavlja svoje učešće minimum do kraja 2015", rekao je predsjednik Vanjskopolitičkog odbora ruske Dume.\n"Parlamentarna skupština može se baviti svim pitanjima kojima hoće da se bavi, bez našeg učešća. Prirodno, neće imati saradnju s Rusijom, pristup u Rusiju na nivou posmatračkih misija. Naravno, povlače se svi naši prijedlozi u vezi s bilo kakvim kontaktima, ticalo se to Savčenko ili izveštaja o ljudskim pravima na Krimu", rekao je Puškov.\n"Napuštamo PS VE do kraja ove godine, čestitamo Skupštini donošenje, po meni, neadekvatne odluke, koja nanosi veoma veliki udarac evropskom interparlamentarnom dijalogu, koja faktički marginalizuje PS VE u tom dijalogu", kazao je Puškov.\nPo njegovim riječima, zbog današnje odluke PS VE, raste uloga drugih organizacija, kao što je Parlamentarna skupština OEBS-a, u kojoj je uključena Rusija i gdje ne postoji institucija sankcija.\n"Namjeravamo da se usredsredimo na PS OEBS", rekao je Puškov, prenosi TASS.


U Srebrenici austrijska kafa uz Mocart kugle - UPSMedia U Srebrenici austrijska kafa uz Mocart kugle – UPSMedia\nU Srebrenici austrijska kafa uz Mocart kugle\nVečeras je u „Europahausu“ u Srebrenici organizovana još jedna „Evropska kafa“, a građanima Srebrenice ovaj put se predstavila Austrija. Član austrijske delegacije je bio i Sigmund Nemeti, privredni savjetnik Austrije u Sarajevu koji je naglasio da BiH i Austrija imaju odličnu privredno-trgovinsku saradnju, podsjećajući da je u BiH prisutno preko 200 austrijskih kompanija.\nNemeti je pred velikim brojem Srebreničana govorio i o privrednim odnosima BiH i Austrije, privrednim perspektivama BiH, potencijalima Srebrenice i okolnog kraja, te organizacionim manjkavostima u BiH koji stoje na putu još bolje saradnje dvije zemlje, a naglasio je da će se, prema urađenim projekcijama i prognozama za blisku budućnost, prilike još više popravljati.\nAustrijski savjetnik je odgovarao i na pitanja građana, koje je interesovalo mnogo stvari vezanih za Austriju i potencijalnu saradnju BiH i srebreničkih kompanija sa ovom zemljom, pri čemu je naglasio da je austrijskim privrednicima veoma interesantna domaća proizvodnja jagodičastog voća, te da „Guber“ izvorišta imaju ogroman potencijal.\nSvi okupljeni su, po završetku izlaganja, mogli probati čuvene Mocart kugle, koje su, za ovu priliku, donesene direktno iz Salzburga.\nProjekat „Evropska kafa“ je odlična prilika za Srebreničane da se pobliže upoznaju sa različitim evropskim kulturama. Nedavno održano veče u kojoj je predstavljena Slovačka, kao i večerašnje predstavljanje Austrije, bile su odlične prilike za naše građane da na prijatan i poučan način potroše svoje slobodno vrijeme.\n← Akcijom mjerenja šećera u krvi, u Srebrenici obilježen Svjetski dan dijabetesa\nDodik posjetio Srebrenicu →\njun 20, 2021, 6:43 am


Stаtistički podaci pokаzuju dа se u Srbiji godišnje dogodi više od 60.000 sаobrаćаjnih nezgodа u kojimа 800 licа izgubi život, a nаjviše strаdаju ljudi stаrosne dobi od 18 do 25 godinа, što pokazuje dа čitаvo odeljenje đаkа ne dočekа sledeću školsku godinu.\nUsvаjаnjem novog Zаkonа o bezbednosti sаobrаćаjа broj sаobrаćаjnih nezgodа i posledicа je znаčаjno smа-njen, pа je Srbijа izаšlа iz zone visokog jаvnog rizikа u poređenju sа drugim evropskim zemljаmа, navodi se na sajtu AMS Srbije.\nPredsednik Saveta za bezbednost saobraćaja opštine Bečej Dragan Milinkov je za Bečejski mozaik rekao da je na osnovu analize stanja bezbednosti saobraćaja na teritoriji opštine, konstatovano da je ono povoljnije u poređenju sa prethodnim periodom: „Povoljnije je u smanjenom broju saobraćajnih nezgoda i u smanjenju broja težih posledica saobraćajnih nezgoda. Ta smanjenja se mere u procentima od 20 do 30 posto, što su izuzetno velika smanjenja kada su u pitanju saobraćajne nezgode. Nije bilo saobraćajnih nezgoda u kojima su stradala deca, kao ni nezgoda sa većim posledicama. To su sve pokazatelji koji su izuzetno povoljno ocenjeni, i oni su rezultat primene novog Zakona o bezbednosti saobraćaja, pojačanog rada saobraćajne policije i svih drugih faktora koje je novi zakon naterao da se malo više angažuju na poslovima bezbednosti saobraćaja uključujući i celu zajednicu, lokalnu samoupravu, pokrajinu i republiku“.\nMeđutim, nisu saobraćajne nezgode jedini pokazatelj stanja bezbednosti saobraćaja, to su i stanje putne mreže, saobraćajne signalizacije, stanje voznog parka, stanje čak i u prosveti, porodici. „Posmatrajući sa te strane, ne možemo biti zadovoljni u prvom redu stanjem putne mreže i saobraćajne infrastrukture u našoj opštini. Tu prvenstveno mislim na regionalni put E-122 između Bečeja i Bačkog Petrovog Sela, koji je prošle godine delimično saniran, nadali smo se da će se sa prvim lepšim danima ti poslovi nastaviti. Međutim, ništa od toga, put i dalje tako stoji, očekujemo da će čim počnu prve kiše i snegovi početi i radovi na putnoj mreži kako to obično biva kod nas. Izuzetno veliki broj puteva je u lošem stanju, a put kroz industrijsku zonu, koji je zaobilaznica kroz Bečej, u takvom je stanju da uskoro neće moći da se koristi za saobraćaj. Imamo još niz drugih puteva i ulica koje bi trebalo popraviti. Nismo zadovoljni sa stanjem kad je u pitanju tehnička ispravnost vozila, jer se još uvek izuzetno veliki broj tehnički neispravnih vozila kreće po našim putevima, tu mislim pre svega na traktore koji su karakteristični za ovo područje i poljoprivredne mašine, a zatim i na bicikle, bicikle sa motorom i motocikle. Ukupno gledano, saobraćajne nezgode jesu dobar pokazatelj, ali ima tu daleko više poslova na kojima bi trebalo poraditi da bi se reklo da je generalno stanje bezbednosti saobraćaja onakvo kakvo bi trebalo da bude“, rekao je Milinkov i dodao da izveštaj o statističkim pokazateljima za prvi kvartal godine treba tek da se analizira, a potom će biti predstavljen javnosti.\nOn je ukazao i na „nepravilnosti“, između ostalog i na to da Savet za bezbednost saobraćaja opštine Bečej nije dobio predviđena sredstva za prošlu godinu za realizaciju godišnjeg plana poslova i mera bezbednosti saobraćaja. Reč je o 30 posto od oko 7 miliona dinara koliko je naplaćeno od kazni za saobraćajne prekršaje na teritoriji opštine Bečej, a od kojih se 50 posto koristi za održavanje puteva i signalizacije u opštini, a druga polovina se troši na rad Saveta za bezbednost saobraćaja, kao što je organizovanje i realizacija takmičenja „Šta znaš o saobraćaju“, obuke, savetovanja, opremanje saobraćajne policije itd.\nSavet za bezbednost saobraćaja: Pojačana kontrola učesnika u saobraćaju\nViše iz ove kategorije « SDF i opština: Besplatna pravna pomoć\tSistem za bezbednost hrane: Obavezan od juna »


Uhapšen razbojnik: ako ga neko od oštećenih prepozna neka se javi policiji – Balkanekspresrb.rs\nPOSTOJE OSNOVI SUMNJE DA JE S.S. DOLAZIO DO PRODAVNICA I TRAFIKA I UZ UPOTREBU NOŽA I FIZIČKU PRETNJU UZIMAO NOVAC OD OŠTEĆENIH, KAO I DA JE PRILAZIO ŽENAMA NA ULICI I OTIMAO IM TORBICE, NOVČANIKE I DRUGE LIČNE STVARI\nPRIPADNICI Ministarstva unutrašnjih poslova uhapsili su S.S. (1974) zbog postojanja osnova sumnje da je na teritoriji Beograda počinio više krivičnih dela teška krađa na drazak način i razbjništvo.\nPostoje osnovi sumnje da je S.S. u novembru prošle godine oštećenoj prišao s leđa i iz ruke joj istrgao torbicu sa novčanikom, mobilnim telefonom i ličnim dokumentima.\nTakođe, postoje osnovi sumnje da je S.S. dolazio do prodavnica i trafika i uz upotrebu noža i fizičku pretnju uzimao novac od oštećenih, kao i da je prilazio ženama na ulici i otimao im torbice, novčanike i druge lične stvari.\nDeo predmeta iz krivičnih dela je pronađen i vraćen oštećenim građanima.\nOsumnjičeni će, uz krivičnu prijavu, biti priveden Drugom osnovnom javnom tužilaštvu u Beogradu.\nImajući u vidu da postoje osnovi sumnje da je S.S. počinio više krivičnih dela razbojništva i teških krađa na drzak način, policija poziva oštećene građane koji ga prepoznaju na fotografiji da se jave na telefone: 011-2797-208 i 011- 2797-517.♦


Usvojena Odluka o refundiranju sredstava za medicinski potpomognutu oplodnju u Kantonu Sarajevo - AKOS\nHome > Vijesti > Vijesti iz zemlje > Usvojena Odluka o refundiranju sredstava za medicinski potpomognutu oplodnju u Kantonu Sarajevo\nNeplodnost, nemogućnost postizanja trudnoće nakon godinu dana redovnih spolnih odnosa, velik je zdravstveni problem stanovništva. Više od 17 posto parova ili svaki šesti par u našoj zemlji suočen je s dijagnozom neplodnosti.\nMedicinski potpomognuta oplodnja predstavlja niz metoda koje se koriste u liječenju neplodnosti jednog ili oba partnera. Njima se liječi 70 do 80% svih uzroka neplodnosti, ali primjenjuju se tek onda kada su sve ostale metode liječenja neuspješne.\nPravo na liječenje, na teret Zavoda za zdravstveno osiguranje Kantona Sarajevo, imaju muškarac i žena koji žive u bračnoj zajednici. Odlukom se propisuje da osiguranici ZZO KS imaju pravo na dva pokušaja liječenja vantjelesnom oplodnjom (IVF), i to u iznosu od 4.000 KM za prvi i 2.000 KM za drugi pokušaj.\nBahceci centar u Bosni i Hercegovini već pet godina pruža usluge medicinski potpomognute oplodnje i do danas su pomogli da na svijet dodje preko 450 zdravo rođenih beba. No kako ističu, budućim roditeljima koji se suočavaju s problemom neplodnosti će sada biti znatno lakše ući u postupak.\n“Svi parovi sa prebivalištem u Kantonu Sarajevo, a koji su postupak potpomognute oplodnje započeli nakon 26.09.2016. godine u našem centru, imaju pravo na refundaciju troškova od strane ZZO KS,” kazao je Irfan Lazović, izvršni direktor Bahceci centra za ginekologiju, neplodnost i vantjelesnu oplodnju.\n“Vantjelesna oplodnja je nekad jedini način za parove koji pate od neplodnosti da ostvare potomstvo, ali nažalost mnogi parovi do sada nisu bili u mogućnosti da snose troškove koje iziskuje postupak vantjelesne oplodnje,” zaključuje Lazović, iskazujući zahvalnost Ministarstvu zdravstva KS i ZZO KS u ime svih parova koji se suočavau s problemom neplodnosti, a koji danas mogli ostvariti pravo na refundaciju troškova.\nPrema procjenama Svjetske zdravstvene organizacije Bosna i Hercegovina je jedna od šest zemalja svijeta s najnižom stopom plodnosti, koja iznosi 1,2 djeteta po ženi. Donošenje ove Odluke od izuzetnog je značaja za sve građane jer osigurava ostvarivanje potomstva za parove koji se suočavaju s problemom neplodnosti, ali i reguliše pravo na reproduktivno zdravlje koje predstavlja dio općih ljudskih prava.\nBesplate konsultacije i pregledi u Bahçeci centru za ginekologiju, neplodnost i vantjelesnu oplodnju\nTagovano: Bahceci (29) nepolodnost (2) vještački potpomognuta oplodnja (1) ZZO KS (1)


Srbi u FBiH traže saslušanje Župe i Fazlića (FOTO)\n06/11/2019 | 09:45 ⇒ 14:13 | Izvor: RTRS\nOdbor za zaštitu prava Srba u FBiH zatražio je od Tužilaštva FBiH da ispita predsjedavajućeg Gradskog vijeća Bihać Davora Župu i gradonačelnika ovog grada Šuhreta Fazlića zbog krivičnog djela protivpravno onemogućavanje povratka izbjeglih.\nOdbor je informisan da je predsjedavajući Gradskog vijeća Bihaća Davor Župa juče sazvao vanrednu sjednicu sa samo jednom tačkom dnevnog reda - Prijedlog Zaključka o davanju saglasnosti za predloženu lokaciju za privremeni smještaj migranata na području grada Bihaća.\nIz Odbora ističu da je 250 prijeratnih stanovnika sela Lipa i okolnih sela, srpske nacionalnosti izrazilo želju da se vrate u ovo selo, ali da im nikada nisu obezbjeđeni osnovni preduslovi za povratak - struja i osnovni komunalni uslovi, te da se spisak nalazi u posjedu Odbora.\nSmještanjem migranata u selo koje je prije rata bilo etnički potpuno srpsko, kao i okolna sela - Gorjevac, Dubovsko, Teočak, i Suvaja Gornja koja su takođe bila srpska, jasno je da će doći do izvršenja krivičnog djela iz člana 178 Krivičnog Zakona Federacije BiH.\nOdbor za zaštitu prava Srba u Federaciji BiH zatražio je od Tužilaštva FBiH da se ispita predsjedavajući Gradskog vijeća Bihać Davor Župa jer je svojim zakazivanjem skupštine otpočeo radnje koje mogu dovesti do počinjenja krivičnog djela.\nTakođe, tražili su da se ispita i gradonačelnika Bihaća Šuhreta Fazlića, jer je on u više navrata najavljivao da će migranti biti premješteni u selo Lipa.\nKrivični Zakon Federacije BiH u članu 178 definiše krivično djelo protivpravno onemogućavanje povratka izbjeglih.\nIz Odbora podsjećaju da su u više navrata ponavljali da se time direktno krši Aneks sedam Dejtonskog Mirovnog sporazum.\nInstitucije neka rade svoj posao da bi što prije završile tu priču\n17:20 > Savjet mninistara: Obavezna primjena preferencijalnog tretmana godinu dana\n17:10 > Prijedlog pritvora za sedam osumnjičenih lica u akciji "Kristal"\n16:34 > Predložen pritvor osumnjičenim za krijumčarenje ilegalnih migranata\n15:33 > Radmanović: Nepotrebne poteze čine oni koji ne misle dobro BiH


Obama: Potrebno vreme da Rusija promeni kurs\nRuski predsednik Vladimir Putin i američki predsednik Obama rukuju se tokom susreta na marginama klimatskog samita u Francuskoj.\nPosle sastanka sa ruskim predsednikom na marginama klimatskog samita Ujedinjenih nacijama u Parizu, američki predsednik Barak Obama ipak je izrazio optimizam da će Rusija podržati političko rešenje krize u Siriji.\nNa konferenciji za novinare pre završetka posete Parizu, predsednik Obama je rekao da je posle razgovora sa ruskim predsednikom Putinom stekao utisak da Rusi sve više naginju taktici koalicije, koju predvode Sjedinjene Države, koja se bori protiv ekstremista Islamske države.\n"Uveren sam da smo na dobrom putu i da će na kraju i Rusija shvatiti opasnost koju Islamska država predstavlja za njihovu zemlju i njihov narod, da je ona vrlo velika i da treba da nam se pridruže u borbi protiv ISIL-a".\nObama je rekao da veruje da Rusija zna da se kriza u Siriji ne može rešiti vojno i da vidi Rusiju kako sledi kurs zacrtan na nedavnim razgovorima u Beču, između američkog državnog sekretara Džona Kerija, predstavnika Rusije i Sirije, ali da će biti potrebno vreme da Rusija promeni kurs.\n"Ne mislim da treba imati iluzije da će početi da napadaju samo uporišta Islamske države. To se neće desiti, to se nije dešavalo ni do sada i neće se desiti ni u narednijh nekoliko nedelja.Ono što bi moglo da se desi je da, ukoliko politički process koji je Džon Keri vrlo pažljivo pripremio, u saglasnosti sa ruskim ministrom spoljnih poslova Sergejem Lavrovom, ukoliko taj dogovor iz Beča zaživi, onda je moguće da zahvaljujući postojećem sporazumu s kojim su se zainteresovane strane već složile, da počenemo da primećujemo prekide vatre bar u nekim delovima unutar i oko Sirije".\nPredsednik Obama je rekao da ono u čemu se Putin i on još razilaze jeste pitanje da li sirijski predsednik Bašar al-Asad u bilo kom političkom rešenju za prekid građanskog rata u Siriji može i dalje da bude predsednik.\nAmerički predsednik smatra da to nije moguće. On je rekao, da je svaki predsednik koji je u stanju da ubije hiljade svojih sunarodnika - neprihvatljiv. Osim toga Obama misli da Asad nije u stanju da ujedini sve zaraćene strane u zemlji.


Naime, igrač Olimpije iz Milana Vladimir Micov povredio je levi lakat.\nSrpski košarkaš povredu je zadobio u prvoj četvrtini finala italijanskog Superkupa protiv Virtusa iz Bolonje.\n"Naš klub može da saopšti da je Vlado Micov u uvodnoj denici nedeljnog meča sa Bolonjom istegao tetive levog lakta i biće podvrgnut detaljnijim pregledima u danima koji su pred nama", ističe se na zvaničnom sajtu Olimpije.\nI pored povređenog Micova, Olimpija je savladala Virtus sa 75:68, što nije sprečio ni srpski tandem u ekipi trenera Saše Đorđevića: Miloš Teodosić je postigao šest poena i imao osam asistencija, a Stefan Marković je postigao tri poena i imao četiri uspešna proigravanja saigrača. Datome sa 17 i Panter sa 14 predvodili su milanski tim do trijumfa, dok je Alibegović sa 13 bio najefikasniji u ekipi iz Bolonje.


Tadićeva stranka podržala Jeremića\n"Predsedništvo SDS-a odlučilo je, većinom glasova, da ta stranka na predsedničkim izborima podrži Vuka Jeremića", izjavio je predsednik stranke Boris Tadić.\n"Nikolić i Vučić imaju ideju lažne politike!"\nPredsednik Socijaldemokratske stranke Boris Tadić kritikovao je regionalnu politiku koju sadašnja vlast vodi, navodeći da je reč o istoj politici, koja je, kaže, u prošlosti dovela do...\n"Dodikove najave podsećaju na najcrnje doba fašizma"\nSrpska demokratska stranka ocenila je da najava lidera RS Milorada Dodika o pravljenju "crnih knjiga" podseća na najcrnja vremena fašističke ideologije.\nŠansa da srušimo Vučića\nMoguće je ujedinjenje opozicije oko jednog kandidata na predsedničkim izborima, poručio je bivši predsednik Srbije, lider Socijaldemokratske stranke Boris Tadić ističe da bi pobeda opozicionog...\n"Ni u moje vreme nije bilo sjajno, ali ovo je tragikomično"\n"Danas je veoma važno ne spekulisati sa imenom zajedničkog opozicionog predsedničkog kandidata, jer bi odgovor na to pitanje učinio veliku uslugu vlasti", izjavio je predsednik SDS Borid Tadić.\nVojni špijuni da prate civile u Srpskoj? Ne može!\nPredsednik Republike Srpske Milorad Dodik izjavio je u nedelju da je Srpska demokratska stranka (SDS) gubitnik čiji se odnos prema Srpskoj nastavlja na najgori način, jer kadrovi Saveza za promene...\nA kako će Srbija odgovoriti na ucene iz Brisela?\nPobeda SNSD, težak poraz Bakirove stranke!\nKad Mujo glasa: Došao na biračko mesto sa 17 ličnih karata!\nPolicija u Bijeljini identifikovala je Muhameda Beganovića zvanog Mujo, kod koga je pronađeno i privremeno oduzeto 17 ličnih karata građana Bijeljine, saznaje Srna.\nJoš uvek nije odlučeno ko će biti kandidat Srpske napredne stranke na predsedničkim izborima, ali sve su glasnije tvrdnje da će Aleksnadar Vučić ponovo podržati Tomislava Nikolića. A ko će...\n"Dodik doveo Srbiju u opasnost!"\n"Posle referenduma ništa više nije isto: pozicija Republike Srpske je oslabljena, Zapad sad ima povod da ukine RS, a i Srbija je u opasnosti", tvrdi lider SDS-a Dragan Čavić.\n"Pajtića i Tadića više niko ne shvata ozbiljno"\nPokret socijalista saopštio je da Bojan Pajtić i Boris Tadić koriste svaku priliku da se osvete svom narodu jer više nisu na vlasti zbog čega izmišljaju i iznose u javnost najstrašnije laži o...


Japanci stvorili T – ćelije, ubice ćelija raka – Nadlanu.com\nObjavljeno 5. jan 2013. / 18:59:18\nJapanski naučnici napravili specijalne imunološke ćelije koje bi trebalo da se ubrizgaju u telo obolelog pacijenta kao lek koji će se uspešno izboriti s bilo kojom vrstom kancera.\nKako je objavio žurnal “Cell Stem Cell” naučnici su prvi put napravili ćelije koje mogu ubiti ćelije kancera.\nZa ovo otkriće zaslužni su japanski naučnici koji su stvorili T-ćelije “ubice” ćelija raka. Oni tvrde da se one mogu direktno ubrizgavati u kancer pacijenta, javlja Dnevni avaz.\nT-limfociti se prirodno stvaraju u telu čoveka i pomažu njegovom imunom sistemu, međutim, njih nema dovoljno da bi se izborili s tumorom. Istraživači veruju da, ukoliko u laboratoriji naprave veliku količinu tih ćelija i unesu ih u telo pacijenta obolelog od neke vrste raka, one bi trebalo toliko da ojačaju njegov imunitet da bi on mogao da uništi tumor.\nU procesu stvaranja „T-limfocita ubica“ naučnici su primetili da oni, pored toga što ubijaju ćelije raka, proizvode i jedinjenja koja sprečavaju stvaranje tumora u organizmu.\n– Sledeći korak biće testiranje mogu li ove T-ćelije selektivno ubijati ćelije tumora, a da ne oštete zdravo tkivo. Ako mogu, onda bi se u budućnosti ubrizgavale direktno u organizam pacijenta. To bi se moglo desiti u ne tako dalekoj budućnosti – kaže dr Hiroši Kavamoto.\nSUPER MODERNI ĐACI: Škola u Japanu na udaru kritika zbog uniforma “Đorđo…


Razgovaralo se o ubrzaju procesuiranja predmeta ratnih zločina, kao ekshumacija\n(A. Sm.) 25.09.2014\nSredišnje teme sastanka odnosile su se na ubrzanje rada na predmetima za ratne zločine i ubrzanje ekshumacija i identifikacija nestalih osoba. Glavni tužilac Tužilaštva BiH, Goran Salihović, sastao se sa predstavnicima Pokreta majki enklava Srebrenice i Žepe.\nNa sastanku su predstavnice porodica žrtava ratnih zločina, tražile da se ubrzaju procesuiranja predmeta ratnih zločina, kao i procesi ekshumacija i identifikacija žrtava ratnih zločina. Glavni tužilac upoznao je predstavnike porodica žrtava, da Tužilaštvo BiH ulaže maksimalne napore u ubrzanju rada na predmeta ratnih zločina u svim krajevima Bosne i Hercegovine.\nIntenziviranje aktivnosti dovelo je do rezultata, da je za samo 8 mjeseci ove godine, podignuto 29 optužnica protiv 59 osoba, optuženih za ratne zločine, što je najbolji razultat u povijesti institucije, te da se očekuje da će do kraja godine, biti podignuto više od 50 optužnica za ratne zločine-istakao je glavni tužilac.\nU vezi sa procesima ekshumacija, istakao je da Tužiteljstvo BiH stalno apelira na sve institucije u BiH, kao i međunarodne organizacije uključene u ovaj proces da daju maksimalnu podršku i resurse da se ovaj proces ubrza. Također, istakao je da su nedavno dobijene satelitske snimke mogućih lokacija masovnih grobnica, od kojih se neke nalaze i u Podrinju, te da će se u narednom periodu pristupiti istraživanju ovih lokacija.\nPredstavnici žrtava istakli su podršku u radu Tužilaštva BiH na predmetima ratnih zločina, kao i podršku suradnji koja se na temelju Protokola o suradnji, ostvaruje sa Tužilaštvom za ratne zločine Srbije.\nTužilaštvo BiH održava dobre i partnerske odnose sa predstavnicima populacije žrtava ratnih zločina iz svih naroda i svih krajeva BiH, jer Tužilaštvo BiH i porodice žrtava imaju isti cilj, otkrivanje i procesuiranje počinitelja ratnih zločina i donošenje pravde za žrtve.


Povećanjem neoporezivog dijela radnik na 520 KM dobija dvije KM - Glas Regije\nBANJALUKA – Priča o povećanju najniže plate u Republici Srpskoj na 600 KM više je politička nego ekonomska mjera, a ukoliko do toga i dođe, najviše štete mogli bi imati upravo radnici, jer pojedine privredne grane jedva opstaju i na minimalcu od 520 KM.\n„Razvijene zemlje se ustežu od toga da se nameću minimalne plate, jer time dovodite u situaciju privrednike da, ako nisu u mogućnosti da plaćaju više, otpuštaju radnike. To je mač sa dvije oštrice i mnogo bolja varijanta je, recimo, da se država pozabavi produktivnošću. Od priče o povećanju plata ne treba bježati, ali o tome treba razmišljati ozbiljno i da to bude održivo, a ne da se nameće, jer je to šok za privredu“, rekao je Marko Đogo, profesor Ekonomskog fakulteta u Istočnom Sarajevu, dodajući da treba podržati ideju o smanjenju poreza i doprinosa na platu, jer je opterećenje rada veliko.\n„Priča o povećanju najniže plate je populistička i oni koji to zagovaraju i traže su najveći neprijatelji radnika u Republici Srpskoj. Evropskom socijalnom poveljom definisano je šta je najniža plata, kada se ona isplaćuje i koliko dugo se može isplaćivati. Kod nas se najniža plata zloupotrebljava. Tražimo da se za svaku djelatnost odredi najniža osnovica, jer ne može advokat, radnik u osiguranju, banci itd. biti prijavljen na najnižu platu, a takvih slučajeva ima“, rekao je Božo Marić, potpredsjednik Konfederacije sindikata Republike Srpske.\n„Podržavamo svako rasterećenje rada, jer imamo obećanje poslovne zajednice da će se svako smanjenje poreza i doprinosa preliti u džepove radnika“, rekao je Marić ističući da je najniža plata u Republici Srpskoj poligon za zloupotrebu, jer je iz te najniže plate i nastala „koverta“, odnosno plata na ruke na koju se ne plaćaju nikakvi porezi i doprinosi.\nPrethodna Korona virus potvrđen kod još 110 osoba u Srpskoj, preminule 23 osobe\nSljedeća Korona virus potvrđen kod još 144 ljudi u Srpskoj, preminulo 14 oboljelih


Ostaje li partija uz Trampa – glavno pitanje godišnje konferencije republikanaca\nSvet Autor:FoNet, Glas Amerike28. feb. 202117:098 komentara\nIzvor: Tanjug via AP Photo/John Raoux\nRepublikanska partija će u nedelju održati godišnju konferenciju Konzervativne političke akcije (CPAC), prvi put otkako Donald Tramp nije predsednik, ali on će ipak biti u fokusu tog skupa.\nOve godine, Tramp će se obratiti okupljenima u Orlandu, na Floridi i to će biti njegovo prvo pojavljivanje u javnosti od izlaska iz Bele kuće 20. januara.\nNjegovi saradnici rekli su da će govor biti fokusiran na „budućnost Republikanske partije i konzervativnog pokreta, kao i na katastrofalnu imigracionu politiku njegovog naslednika Džoa Bajdena“, prenosi Glas Amerike.\nIpak, podele unutar stranke su postale vidljive kada je Senat odlučivao o opozivu Trampa, za šta je glasalo i sedam republikanskih senatora. Tramp je žestoko kritikovao i njih i deset republikanskih članova Predstavničkog doma, koji su takođe glasali za njegov opoziv.\nTramp je nazvao Mekonela „sumornim, smrknutim političarem koga samo zanima lična korist“ i rekao da, ukoliko republikanski senatori zadrže Mekonela kao svog lidera, ni naredni put neće pobediti.\nUprkos svađi, Mekonel je rekao da to ne sme da poremeti pokušaje republikanaca da ponovo osvoje Belu kuću, čak i ako se Tramp ponovo kandiduje. Na pitanje Fox news da li će podržati Trampovu ponovnu nominaciju za 2024, Mekonel je rekao „apsolutno“.\nIako su neki nezadovoljni Trampom, bivši predsednik i dalje ima podršku mnogih državnih i lokalnih republikanskih zvaničnika, a on sam je nagovestio da njegova politička karijera nije završena, mada još nije otkrio kako želi da je nastavi.\nSenator iz Južne Karoline Lindzi Grejem, inače Trampov saveznik, ocenio je da je on „najenergičniji član Republikanske stranke“.\n„Mogu samo da kažem da on ima najveći potencijal u Republikanskoj partiji. Treba nam Tramp“, kazao je Grejem za Fox news.\nNeki republikanci, međutim, misle drugačije. Senator iz Luizijane Bil Kesidi, koji je u Senatu glasao da Tramp bude proglašen krivim, kaže da je „Republikanska stranka više od jedne osobe, da su u pitanju ideje“.\nKesidi se zalaže za novi put stranke, ali zbog distanciranja od Trampa već je trpeo posledice kada mu je stranka izrekla javnu kritiku.\nPredstavnica u Kongresu Liz Čejni jedna je od deset republikanaca koji su u Predstavničkom domu glasali da Tramp bude proglašen krivim za podsticanje pobune, zbog čega je i ona dobila javnu kritiku od stranke.\nOve godine na konferenciji CPAC govoriće i Trampovi saradnici – bivši državni sekretar Majk Pompeo, guverner Floride Ron Desantis, guvernerka Južne Dakote Kristi Noem.\nNa spisku nema bivšeg potpredsednika Majka Pensa. Mediji prenose da mu je upućen poziv da se obrati konferenciji, ali da je to odbio. Pens i Tramp su se, nakon četiri godine u Beloj kući razišli u svađi, jer je Pens potvrdio rezultate predsedničkih izbora, uprkos Trampovoj želji da to ne uradi.\nKonferenciji se neće obratiti ni Mič Mekonel, pošto se predsedavajući CPAC Met Šlap, inače blizak Trampov saradnik, pobrinuo za to da govore oni koji podržavaju bivšeg predsednika.\nDonald TramprepublikanciRepublikanska strankaSAD\nNavaljni tužio zatvor jer nije dobio Kuran


Makron: Ostajemo da stvorimo „novu Siriju“ - Sputnjik Srbija\n16:47 22.04.2018 (osveženo 16:58 22.04.2018) Preuzmite kraći link\n„Čak i posle završetka rata protiv DAEŠ-a, sve zemlje regiona, uključujući SAD, Francusku, pa čak i Rusiju, moraju da ostanu u Siriji kako bi stvorile novu zemlju. Međutim, glavnu reč će svakako voditi sirijski narod“, rekao je on u intervjuu za „Foks njuz“.\nMakron je dodao i da će, u slučaju da sve te zemlje napuste Siriju u političkom smislu, celokupna situacija biti prepuštena Iranu i sirijskom predsedniku Bašaru el Asadu, koji će izazvati novi rat i stvoriti neke nove teroriste.\n„Naš izlazak iz Sirije omogućiće Iranu da se učvrsti u Siriji“, zaključio je Makron.\nFrancuski predsednik je nešto ranije rekao da je upravo on nagovorio američkog lidera Donalda Trampa da ne treba da napušta Siriju, budući da je on prethodno rekao da će američke snage izaći iz te bliskoistočne zemlje i prepustiti drugim silama da dovrše posao.\npolitika, rat, vojska, Emanuel Makron, Sirija, Francuska


Južna Koreja ponudila razgovore Pjongjangu, uz upozorenje\nJužna Koreja: Barikade na putu koji vodi ka industrijskoj zoni Kaesong\nJužna Koreja je u četvrtak formalno ponudila razgovore Severnoj Koreji o nastavku rada zajedničke industrijske zone u Kaesongu i nagovestila da bi se mogla sasvim povući iz tog projekta ukoliko Pjongjang odbije.\nSeul je rekao da nudi razgovore na radnom nivou kako bi se rešila pat pozicija oko Kaesonga, retkog simbola saradnje među dve Koreje koji je postao žrtva rastućih vojnih tenzija na Korejskom pluostrvu.\nMeđutim, ponuda je došla s upozorenjem o nenavedenim "značajnim merama" koje će uslediti ukoliko Pjongjang ne prihvati predlog u roku od 24 sata, prenosi Tanjug.\nPredstavnik ministarstva za ujedinjenje u Seulu, Kim Hjung Seok, rekao je da nema promena u njihovoj podršci održavanja stabilnog rada i unapređenja Kaesonga.\n"Međutim, mi ne možemo da dozvolimo da se ova situacija nastavi", dodao je on i upozorio da "ukoliko Severna Koreja odbaci predlog...mi nemamo drugog izbora nego da preduzmemo značajne mere".\nSeverna Koreja je pre dva dana zatražila da bude priznata kao nuklearna sila, odbacujući uslov Sjedinjenih Država i Južne Koreje da pristane da odustane od svog nuklearnog programa.\nPjongjang je prošle nedelje postavio svoje teške uslove za razgovore sa Seulom ili Vašingtonom, uključujući povlačenje sankcija Ujedinjenih nacija, nuklaernog oružja iz regiona i garancije o prestanku vojnih vežbi Južne Koreje i SAD.


Predstavljena nova državna platforma „Pametna Srbija“ - CorD Magazine Predstavljena nova državna platforma „Pametna Srbija“ - CorD Magazine\nKancelarija za IT i eUpravu Vlade Republike Srbije predstavila je danas u Državnom data centru u Kragujevcu jedinstvenu platformu, „Pametna Srbija“, koja služi za sigurno prikupljanje i obradu podataka iz različitih javnih izvora.\nOvi podaci su važni za pružanje sveobuhvatnih, dragocenih informacija kako bi se unapredile elektronske usluge za građane, a istovremeno predstavljaju „pamet“ države na osnovu koje mogu da se donose odluke i osmišljavaju strategije.\nKancelarija za IT i eUpravu je ovu platformu razvila na Majkrosoftovim tehnologijama, uz pomoć Azure Stack Hub-a, a nalazi se u Državnom data centru u Kragujevcu.\nVlada Republike Srbije je prva u Jugoistočnoj Evropi koja na ovaj način poseduje i koristi Azure Stack Hub tehnologiju.\nDirektor Kancelarije za IT i eUpravu Mihailo Jovanović rekao je ovim povodom da je Vlada Republike Srbije, na čelu sa premijerkom Anom Brnabić, postavila digitalizaciju javne uprave kao jedan od prioriteta Vlade, što je dovelo do pružanja integrisanih, sigurnih i pouzdanih elektronskih usluga za građane. Jovanović je istakao da je digitalna transformacija javne uprave neizbežan i nepovratan proces, što se naročito primetilo za vreme pandemije koronavirusa, a njen najvažniji segment svakako jesu podaci. Podaci kojima se upravlja u okviru „Pametne Srbije“ omogućiće ne samo jednostavne elektronske usluge za građane Srbije, već predstavljaju i neophodnu osnovu za razvoj veštačke inteligencije, naveo je Jovanović.\nOn je podsetio na važnost donete Strategije za razvoj veštačke inteligencije u Republici Srbiji za period od 2020. do 2025. godine i osnivanje Instituta za veštačku inteligenciju 2021. godine.\nJovanović je takođe rekao da se na ovoj platformi nalaze svi podaci iz informacionog sistema za imunizaciju stanovništva protiv COVID-19, kao i podaci iz sistema eInspektor.\nKroz „Pametnu Srbiju“ planira se izgradnja ekosistema oko podataka i stvaranje jedinstvenog mesta na kojem će se čuvati i obrađivati podaci javne uprave: bezbedno, standardizovano, tačno i ažurno.\nTakođe, cilj je integrisati sve višestruke tokove informacija iz različitih organa javne uprave na lokalnom i državnom nivou.\nKada su javni podaci tu, platforma „Pametna Srbija“ biće u mogućnosti da pruža usluge zasnovane na veštačkoj inteligenciji, kao i najnaprednije elektronske usluge za građane i državu.\nDirektor Majkrosofta za Srbiju Milan Gospić je poručio da je Majkrosoft posvećen saradnji sa Vladom Republike Srbije u procesu prelaska na digitalni način rada uz pomoć Azure Stack Hub-a i hibridnih tehnologija.\nRadujemo se što ćemo nastaviti da sarađujemo sa našim korisnicima iz javnog sektora na poboljšanju usluga koje se pružaju građanima, omogućavanju bolje međusobne saradnje Vladinim agencijama, kao i isplativih rešenja sada i u budućnosti, rekao je Gospić.\nGospić je naglasio da javni sektor može imati višestruke koristi od digitalne transformacije stvaranjem modernih javnih politika i infrastrukture, digitalizacijom usluga i uvođenjem inovativnih platformi u korist ekonomije, društva i svih u zemlji.\nMajkrosoftov Azure Stack Hub je hibridna klaud platforma koja omogućava preduzećima i vladama da isporučuju inovativne klaud usluge iz sopstvenih data centara, kako bi stvorili moderne hibridne aplikacije, istovremeno koristeći kapacitete državnih data centara i globalne infrastrukture kompanije Majkrosoft.\nDa bi se uspostavila najviša sigurnosna praksa, a istovremeno moglo da se upravlja podacima na način definisan zakonima Srbije, platforma „Pametna Srbija“ je osmišljena tako da dobije najbolje od dva sveta, sigurnosne usluge i alate dostupne na Azure -u, kao i podatke koji se čuvaju u Azure Stack Hub-u u Državnom data centru u Kragujevcu.\nOtključavanjem prednosti Microsoft -ovih tehnologija, Kancelarija za IT i eUpravu ima jedinstvenu poziciju koja joj omogućava da osmisli, konsoliduje i uspostavi modernu platformu za podatke.\nTime će državni organi i spoljni partneri imati mogućnost da kreiraju i primene inovativne scenarije za prikupljanje podataka, njihovo skladištenje, analizu i vizuelizaciju i primenu veštačke inteligencije, što bi stvorilo dodatnu vrednost i poboljšalo način na koji korisnici mogu pristupiti informacijama i stupiti u interakciju sa podacima.\nLansiranje „Pametne Srbije“ u Kragujevcu bila je prilika da se Kancelarija za IT i eUpravu sastane sa poslovnim rukovodiocima kompanije Majkrosoft, kao što su direktor javnog sektora za CIE Kostas Lukas, generalni direktor za više država CIE Anke den Uden, vođa javnog sektora za više zemalja CIE Panajotis Joanu i rukovodilac klijentima za javni sektor u Srbiji Ivan Živković.\nMeđu učesnicima događaja u Kragujevcu bili su i drugi predstavnici državnih organa Republike Srbije – pomoćnica direktora Kancelarije za IT i eUpravu Dragana Bećić, pomoćnik direktora Kancelarije za IT i eUpravu Milorad Stojanović i direktor RATEL-a Dragan Pejović.


Rusija uputila protestnu notu Ukrajini - Sputnjik Srbija\n17:13 24 Novembar 2020\nRusija uputila protestnu notu Ukrajini\n09:36 12.03.2019 (osveženo 10:52 12.03.2019) Preuzmite kraći link\nMoskva je uputila Kijevu protestnu notu, navodeći da je Ukrajina prekršila Sporazum o prijateljstvu sa Rusijom, saopštilo je Ministarstvo spoljnih poslova Rusije u vezi sa raskidom Sporazuma početkom aprila.\nMinistarstvo navodi da je Ukrajina prekršila član 6 Sporazuma, prema kome strane preuzimaju na sebe obavezu da „neće sklapati nikakve sporazume sa trećim zemljama protiv druge strane“, kao i da neće dozvoliti da se „njena teritorija koristi na štetu bezbednosti druge strane“.\nOsim toga, rusko Ministarstvo ističe da je Ukrajina prekršila član prema kojem strane garantuju „zaštitu etničkog, kulturnog, jezičkog i verskog identiteta nacionalnih manjina na svojoj teritoriji i stvaraju uslove za podsticanje tog identiteta“, a takođe se obavezuju da će „pomagati stvaranju jednakih mogućnosti i uslova za učenje ruskog u Ukrajini i ukrajinskog jezika u Rusiji“.\n„Gorenavedene informacije dovoljne su da se trezveno proceni ko je počeo da krši Veliki sporazum i kada. Sve smo to detaljno izložili u odgovarajućoj noti Ministarstvu spoljnih poslova Ukrajine. Pozivamo Ukrajinu da ispuni svoje bilateralne i međunarodne obaveze ne rečima, već delom“, ističe se u saopštenju na sajtu Ministarstva.\nNa inicijativu ukrajinske strane 1. aprila 2019. godine prestaje da važi Sporazum o prijateljstvu, saradnji i partnerstvu između Ruske Federacije i Ukrajine od 31. maja 1997. godine.\nsporazum o prijateljstvu, Ministarstvo spoljnih poslova Rusije, Ukrajina


SRPSKI BIZNIS PRKOSI KORONI: Za šest meseci registrovano 6.313 više firmi i preduzetnika, a evo koje opštine prednjače | Novosti.RS\nMeđu početnicima u poslovanju je i 180 pokretača biznisa koji su prihvatili pomoć države i mogućnost da ne plaćaju poreze i doprinose na samom startu biznisa.\nNa osnovu broja novoosnovanih firmi, ali i korisnika ove mere pomoći, rangirane su i lokalne samouprave u Srbiji. Najuspešnije su, svaka u konkurenciji sličnih po veličini - Loznica među velikima, Savski venac u konkurenciji srednjih i Crna Trava među malima.\nOd januara do kraja juna otvoreno je za skoro petinu manje nego u istom periodu u prethodnih pet godina. S druge strane, došlo je i do pada brisanja privrednih subjekata za desetinu, što se tumači uticajem Vladinih mera za podršku privredi.\nPOMOĆ PREDUZETNICIMA U UGLJEVIKU: Dobroj ideji 5.000 KM\n02. 09. 2020. u 19:24\n- U aprilu, u jeku epidemije, osnovana su 864 privredna subjekta, četiri puta manje od aprilskog proseka u prethodnih pet godina - kaže direktorka za regulatornu reformu u NALED-u Jelena Bojović. - U maju je taj broj bio nešto veći, da bi u junu bilo osnovano 5.365 novih privrednih subjekata i to je rekord u proteklih pet godina. Ova statistička kretanja rezultat su popuštanja mera zbog epidemiološke krize i postepenog otvaranja ekonomije.\nPROGRAMERI NA PAUZI\nNAJVIŠE prekida poslovanja, 28,2 odsto, registrovano je među onima koji se bave računarskim programiranjem i konsultantskim delatnostima. S druge strane, među gradovima Novi Sad prednjači po broju preduzetnika koji su se opredelili za privremeni prekid poslovanja - 2.663.\nU prvih šest meseci skoro 25.000 preduzetnika, koji zapošljavaju oko 17.300 radnika, privremeno je obustavilo poslovanje. Najviše njih u martu - 10.000.\n- To nisu nužno izgubljena radna mesta, jer je deo preduzetnika samo privremeno obustavio rad tokom trajanja vanrednog stanja - objašnjava Bojović. - Osim toga, 1. marta je počela primena "testa samostalnosti" za preduzetnike koji plaćaju paušalni porez, pa su mnogi od njih najverovatnije prešli u radni odnos kod svojih poslodavaca.\nTakmičenje "Šampioni preduzetništva 2020" pokrenuli su NALED i Republički sekretarijat za javne poslove, uz podršku projekta nemačke razvojne saradnje "Reforma javnih finansija - Agenda 2030", koji sprovodi GIZ.\npreduzeća preduzetnici Biznis firme


Dan konkurencije 2018. « Komisija za zaštitu konkurencije\nDan konkurencije 2018.\nKomisija za zaštitu konkurencije organizovala je, povodom Dana konkurencije, međunarodnu konferenciju “Nova agenda za konkurenciju”.\nKonferenciju su, uvodnim izlaganjima, otvorili predsednik Komisije za zaštitu konkurencije dr Miloje Obradović, Rasim Ljajić potpredsednik Vlade Republike Srbije i ministar trgovine, turizma i telekomunikacija, Nikola Selaković generalni sekretar Predsednika Republike Srbije, šef Delegacije EU u Srbiji, Nj.E. Sem Fabrici i ambasador Japana, Nj.E. Đunići Marujama. Skupu je prisustvovao i ministar državne uprave i lokalne samopuprave Branko Ružić.\nU svom obraćanju brojnim gostima Konferencije predsednik Komisije za zaštitu konkurencije dr Miloje Obradović rekao da Izveštaj o napretku Srbije u procesu pridruživanja EU, a koji je ovih dana objavila Evropska komisija, potvrđuje ispravnost ciljeva koje je postavila Komisija. U Izveštaju se konstatuju poboljšanja u kontekstu implementacije politike zaštite konkurencije, unapređenje kredibiliteta i imidža u javnosti, kao i povećanje aktivnosti zastupanja politike zaštite konkurencije.\n„Zbog svega navedenog smo i pokrenuli inicijativu za stvaranje Foruma za konkurenciju Zapadnog Balkana, u saradnji sa Evropskom bankom za obnovu i razvoj, koji treba da doprinese efikasnijem radu naših tela i da omogući bolje sagledavanje i funkcionisanje našeg regionalnog tržišta, u cilju unapređenja uslova poslovanja. Kroz regionalnu saradnju, izražavamo sposobnost da zajednički delujemo na različitim poljima a u ovom slučaju na polju zaštite konkurencije što pokreće celu regiju ka EU standardima i evropskoj praksi saradnje.“\nPotpredsednik Vlade Rasim Ljajić istakao je da bez konkurencije nema efikasnog tržišta. Kao primer naveo je dolazak diskontnog lanca Lidl u Srbiju, što će povećati konkurenciju. Naveo je i da je tržište telekomunikacije najbolji primer šta donosi konkurencija, ukazujući da postoje tri velika igrača koja se, na ovom tržištu, “tuku“ za svakog korisnika.\n„Jednaka startna pozicija za sve, a onda uspeh učesnika na tržištu zavisi od njihove sposobnosti. Fer tržišna utakmica je nešto što je važno sa stavovišta očuvanja tržišta. Država je nepristrasni sudija koji treba da deli kartone onima koji krše propise. Ona ne sme da utiče na rezultat igre, već mora obezbediti svim učesnicima jednak tretman“, zaključio je Ljajić.\nLjajić je podsetio da je građanima najvidljiviji deo konkurencije što se to odražava na konačnu cenu koju potrošači moraju da plate za proizvode.\nGeneralni sekretar Predsednika Republike Srbije Nikola Selaković je ukazao da je za društvo u tranziciji Komisija imuno-sistem koji je na prvom mestu zadužen da zaštiti domaću privredu i privrednika od neravnopravnosti kojoj je izložen na regionalom ili međunarodnom tržištu.\nKako je rekao, Komisija je za nepunih 12 godina stala „rame uz rame“ sa drugim „starijim“ nezavisnim telima i postala nezaobilazan faktor u sprovođenju politike efikasnog tržišta. Selaković je, takođe, naglasio da Komisija za zaštitu konkurencije mora imati punu nezavisnost, kakvu, na primer imaju Ustavni sud i Narodna banka Srbije.\n„Značajno je poštovanje pravila konkurencije u svakoj prilici i na svakom mestu, i tokom sproviđenja mera fiskalne konsolidacije i drugih nepopularnih mera, kako one ne bi postale izvgovor za nedozvoljene radnje učesnika na tržištu i paravan za planiranje kartela ili zloupotrebu dominantnog položaja“, istakao je Selaković.\nŠef delegacije EU u Srbiji Sem Fabrici istakao je da je Srbija, što je prepoznato i u Izveštaju EK, napravila dobar napredak kada se radi o pravilima u oblasti zaštite konkurencije i da je umereno spremna na putu pridruživanja EU, kada se radi o toj oblasti.\nOn je ukazao da je Srbija u velikoj meri usklađena sa pravnim tekovinama EU u toj oblasti, koje Komisija treba da sprovodi.\nPolitika konkurencije jedan je od suštinskih elementa ili alata koji zemlju vode u pravcu jednistvenog tržišta EU, koje je, podvukao je Fabrici, jedna od jakih strana Unije, s obzirom da se radi o 18 milijardi evra godišnjeg prometa, sa pola milijarde ljudi, i najvećem i najnaprednijem tržištu na svetu koje poštuje pravila, uključujući i ona o zaštiti konkurencije.\nPodsetio da je EU u prethodnih 15 godina dala 4,6 miliona evra za razvoj tehničkih kapaciteta Komisije za zaštitu konkurencije, a novi projekat vredan milion evra počeće 1. juna, uz pomoć italijanskog tela za zaštitu konkurencije.\nAmbasador Japana Đunići Marujama istakao je sve bolju ekonomsku saradnju dve zemlje kao i sve veće interesovanje japanskih investitora za Srbiju. Takođe je pohvalio saradnju japanskog i srpskog tela za zaštitu konkurencije.\nU okviru konferencije održana su dva panela „Nova agenda za region“ i „Konkurencija u digitalnom svetu“.\nTokom prvog panela „Nova agenda za region“, koji je moderirao predsednik KZK dr Miloje Obradović, čelni ljudi regionalnih tela za zaštitu konkurencije su govorili o izazovima sa kojima se sučavaju u nastojanju da obezbede fer uslove poslovanja na tržištu. Na panelu su učestvovali predsednici tela za zaštitu konkurencije Slovenije, Hrvatske, Makedonije, Albanije, Turske kao i predstavnica EK zadužena za pregovore u vezi Poglavlja 8, Kamelija Grozea Knut.\nNikolas Banašević iz Evropske komisije je vodio drugi panel „Konkurencija u digitalnom svetu“ i sa drugim učesnicima diskutovao o izazovima koje donose nove digitalne tehnologije i novi načini poslovanja za zaštitu konkurencije. Na drugom panelu su učestvovali profesor Hasan Kakaja nekadašnji šef ogranka UNKTAD-a za konkurenciju, Kazuhiro Hara direktor u Japanskoj komisiji za fer trgovinu, dr Siniša Milošević rukovodilac Sektora za ekonomske analize Komisije za zaštitu konkurencije, Laslo Gjerko član Saveta Komisije za zaštitu konkurencije Rumunije i Željko Tomić predstavnik NALED-a i osnivač kompanije „Osa računarski inžinjering“.\nTokom Konferencije je potpisan i Memorandum o saradnji u oblasti zaštite konkurencije između Komisije za zaštitu konkurencije Republike Srbije i tela za zaštitu konkurencije Turske. Memorandum su popisali predsednik Komisije dr Miloje Obradović i Omer Torlak predsednik tela za zaštitu konkurencije Turske.\nKonferenciji su prisustvovali brojni zvaničnici svih državnih institucija, regulatornih tela, naučnih ustanova, kao i predstavnici privrednih komora, advokatskih kancelarija i poslovnih udruženja.\nGalerija slika sa konferencije: